qundao/data-zh-poetry huggingface dataset:
题海虞钱氏所藏王均章虞山图
作者：吴宽
朝代：明

扁舟昆湖去，忆向虞山还。当时迫日暮，未得穷跻攀。至今三短章，寂寥不重删。安知六载后，依然见兹山。谅无愚公愚，赖有顽仙顽。顽仙隐居处，深林置柴关。丹灶火常伏，药阑苗载芟。高情付缣素，丹青色斑斑。兹山卧平野，隐然不成环。透迤亦甚远，攒蹙何其悭。只尺见百里，群峰互垂鬟。飞鸟归易没，浮云出偏闲。拂水最奇丽，空岩故漩澴。天风或稍定，石壁仍潺潺。仙宫对佛寺，妙境非人寰。独怜仲雍墓，谁为剪榛菅。短棹载书卷，浩歌水云间。仿佛归庵翁，往来宝严湾。窃禄本无补，乞身亦多艰。卧游毕旧愿，坐啸开尘颜。
题海虞钱氏所藏王均章虞山图
作者：吴宽
朝代：明
体裁：古风

扁舟昆湖去，忆向虞山还。当时迫日暮，未得穷跻攀。至今三短章，寂寥不重删。安知六载后，依然见玆山。谅无愚公愚，赖有顽仙顽。顽仙隐居处，深林置柴关。丹灶火常伏，药阑苗载芟。高情付缣素，丹青色斑斑。玆山卧平野，隐然不成环。逶迤亦甚远，攒蹙何其悭。只尺见百里，群峰互垂鬟。飞鸟归易没，浮云出偏閒。拂水最奇丽，空岩故漩澴。天风或稍定，石壁仍潺潺。仙宫对佛寺，妙境非人寰。独怜仲雍墓，谁为剪榛菅。短棹载书卷，浩歌水云间。彷佛归庵翁，往来宝严湾。窃禄本无补，乞身亦多艰。卧游毕旧愿，坐啸开尘颜。
题王叔明遗沈兰坡画
作者：吴宽
朝代：明
体裁：古风

黄鹤山人樵古松，踏月夜访兰坡翁。浴鹅溪边放杯酒，尺素顿发青芙蓉。百年坐卧松雪中，似舅宛有王孙风。谁教彦远作画记，姓名也合收王蒙。清霜不管坡兰丛，兰芽仍茁吴门东。山人倒骑黄鹤去，黄鹤一去青山空。
题王叔明野艇观书图
作者：吴宽
朝代：明
体裁：古风

泊舟野水际，不作水嬉谋。舟中载书卷，隐志于焉求。坐处书在手，卧时书枕头。何须有酒饮，始足销吾忧。日暮渔翁返，临溪劝少留。还乘明月出，同向太湖游。
题王孟端赠赵定轩墨竹二首·其一
作者：吴宽
朝代：明
体裁：七言绝句

凤凰池上掌丝纶，馀兴依然见墨痕。戏写一枝何处赠，吴门相见赵王孙。
题王孟端赠赵定轩墨竹二首·其二
作者：吴宽
朝代：明
体裁：七言绝句

秋风欲动觉萧萧，万木空怜叶自凋。见说舍人高致好，一枝惟许换吹箫。
题王浚之画茅山图
作者：吴宽
朝代：明

句容古县频来往，万转荒溪出乱松。画里茅山依旧在，白云开处见三峰。
题王浚之茗醉庐
作者：吴宽
朝代：明
体裁：古风

昔闻尔祖王无功，曾向醉乡终日醉。醉乡茫茫不可寻，后世惟传醉乡记。君今复作醉乡游，醉处虽同游处异。此间亦自有无何，依旧幕天而席地。聊将七碗解宿酲，饮中别得真三昩。茅庐睡起红日高，书信先回孟谏议。陆羽卢仝接迹来，仍请又新论水味。不从卫武歌抑诗，初筵客散多威仪。无功先生安得知，醉乡从来分两岐。
题王澹游岁寒三友图卷
作者：吴宽
朝代：明

修竹风回玉佩清，松声相和紫鸾笙。北人不识梅兄面，难免王蒙说手生。
题画
作者：吴宽
朝代：明
体裁：六言诗

水长鹅肫荡口，花飞莺脰湖边。吴歌唱彻归去，日暮青山满船。
题画
作者：吴宽
朝代：明
体裁：古风

渔舟冻不移，况有樵斧响。占断梅花湾，甘为五湖长。
题画
作者：吴宽
朝代：明
体裁：古风

谁持画障索我歌，见画如向江南过。扁舟坐我顺流去，两岸不断山嵯峨。山中老树青婆娑，云深难辨枝与柯。渺然一片漾微白，千顷平湖生远波。想当若人作此画，墨汁如雨流滂沱。夕阳落尽板桥上，何彼行客偏么么。我生固有山水癖，犹道图画传来讹。昨朝骑马出城去，看山直到燕山阿。千岩万壑青不了，较之江南山更多。长溪浅渚舟如梭，亦着渔翁披绿蓑。青鞋布袜不曾办，马背未必愁坡陀。若非尘鞅縳人住，山水佳处须行窝。题诗自笑徒吟哦，佳哉此图如我何。烟江叠嶂写长句，我亦年来嫌老坡。
题画四首 其三 送贺泽民赴河南佥事
作者：吴宽
朝代：明
体裁：七言律诗

御史才名阙下知，外台欲赴类分司。豸衣未敝何须改，螭墨当坳尚不移。南浦吟成芳草色，曲江过尽杏花时。诤臣自古关休戚，汉使行将召望之。
题画四首 其二 送冯佩之副使江西提学
作者：吴宽
朝代：明
体裁：七言律诗

天上朝辞玉陛行，杏花开处动双旌。秋台高荐皆公议，春榜重悬满后生。江右儒风当复盛，越中文士莫相轻。长安门外期重见，为报三年学政成。
题画四首 其四 谢孙希说送长鸣鸡
作者：吴宽
朝代：明
体裁：七言律诗

何物䙰褷白锦毛，庭前解縳便长号。徒闻野鹜令人爱，未许苍蝇代尔劳。拔距群来如赴敌，峨冠独立自分曹。夜深风雨偏安枕，餔啜从今谢子敖。
题画四首·其一
作者：吴宽
朝代：明
体裁：五言绝句

云阁青山出，松厓翠瀑流。悠悠三步外，为尔一回头。
题画茄
作者：吴宽
朝代：明
体裁：五言绝句

种茄粪壤中，地力亦易竭。厥状虽不同，难将味分别。
题画送陈明远赴丹棱令
作者：吴宽
朝代：明
体裁：七言绝句

洞庭木叶起秋思，正是扁舟入蜀时。十里山城知卧治，卷帘清昼见峨嵋。
题石田古松图谢周月窗治陈宜人病
作者：吴宽
朝代：明
体裁：古风

笼中采掇皆良药，用之不当翻为虐。京国名医不乏人，一日城南逢扁鹊。人言用药如用兵，须凭指下难隃度。急攻缓补随所施，信是胸中有方略。沉痾脱去不言功，但使危忧变安乐。月窗妙术真通灵，妙处自得非医经。金门不肯受官职，野服只爱居林坰。惠山山下高松树，愿比此树长青青。漱泉餐雪仍产药，上有兔丝下茯苓。世人抱病争取给，熙然黄发同千龄。
题石田画
作者：吴宽
朝代：明
体裁：古风

粗毫浓墨信手写，长卷初开是谁者。溪泉山石断复连，亦着茅亭在林下。石翁足迹只吴中，意到自忘工不工。平生所见亦不少，但觉一幅无相同。伪作纷纷到京国，欲以乱真翻费力。我方含笑人独疑，真迹于今惟水墨。我观此画虽率然，老气勃勃生清妍。江湖欲寻具眼识，须上米家书画船。
题石田画卷寄沈时阳
作者：吴宽
朝代：明
体裁：古风

松林昼静人独行，隔林似听吾伊声。春山满眼发苍润，知是晓来初雨晴。南望荆溪溪上路，路绕长松千万树。太湖荡漾映高门，此是荆溪长往处。何人能弃冠裳归，只向松阴觅诗句。便欲从之未有期，清梦时时此中去。石田高士卧东林，故写长图慰我心。封题却附湖船上，只恐云深无处寻。
题竹送沈尚伦刑部使安南
作者：吴宽
朝代：明
体裁：七言绝句

隐侯标格如图画，使者清风动节旄。万里交南何处去，清风一道过湘皋。
题米南宫水墨图
作者：吴宽
朝代：明
体裁：七言绝句

云山烟树总模糊，此是南宫鹘突图。自笑顶门无慧眼，临窗墨迹澹如无。
题米南宫诗墨
作者：吴宽
朝代：明
体裁：古风

向晚得奇观，案有翰墨陈。展卷即可辨，迥然出风尘。寻常势欹侧，此幅殊不伦。字止五十六，端人似垂绅。复如旗正正，又若车辚辚。书家有定论，俗士妄生嗔。不见苏公语，超妙仍入神。公昔家京口，海岳近为邻。墨迹多散落，至宝终难堙。譬彼荆山玉，旁达见孚尹。惊看忽入手，幸矣归卿人。百世恐朽敝，摹勒须坚珉。铭文配瘗鹤，终古焦山垠。
题脩竹士女图·阮郎归
作者：吴宽
朝代：明
体裁：词

嫣然何物步苔茵。霞裾谁染尘。淡妆一面认来真。水边非丽人。如抱恨，更含颦。隔园修竹接东邻。风前忙转身。
题范文正公书伯夷颂后
作者：吴宽
朝代：明
体裁：七言律诗

西望天平万石林，凛然生气到于今。名文有托幽光显，馀事能传楷法深。义士若微真接迹，名臣虽有莫论心。岁寒堂里千年物，敢作寻常翰墨临。
题萱草图为从母张孺人六十之寿
作者：吴宽
朝代：明
体裁：七言绝句

北堂慈母坐薰风，萱草当阶见一丛。莫向洛阳看旧谱，此花真是寿安红。
题西戎献马图赠杨应宁都宪督理陜西马政
作者：吴宽
朝代：明
体裁：古风

乌駥晓度黄河来，蹴踏万里风沙开。四蹄垂铁不可凿，拳毛绕腹非凡材。戎人牵过萧关下，毳衣毡帽胡为者。不辞驰献到关西，闻道杨公来主马。平凉极望水草新，监苑重开列圉人。此疋真为渥洼种，隐起龙文犹满身。马复令行如诏旨，蕃恩应看锦云比。唐家莫说惟毛仲，秦世徒传有非子。内地养马连长槽，㪺水莝草民何劳。杨公一来壮兵气，万骑逐北天山高。羯胡夜撤穹庐遁，马政既成公入觐。还将此疋献天闲，不是按图空索骏。
题西阊吴子润制刻丝寿图
作者：吴宽
朝代：明
体裁：古风

机中织锦惭秦娥，唐宫刺绣如拙何。綵丝日暖临窗搓，新艺试看投金梭。剜云割雾补银河，旁人不识以手摩。非纻非縠非绮罗，但见空明摇玉波。上有双桐交碧柯，下有灵草连绿莎。奇石矻立仍嵯峨，仙人曳杖颜微酡。幅巾翛然步平坡，高跻寿域发未皤。丹青朱粉费调和，画家自来无此科。裁成莱衣舞婆娑，羔皮岂少缄与紽。吴中妙手不可磨，树间有字知为他。五色文缫一尺玻，清晓持向高门过。海乡乐事新年多，试呼家童歌此歌。
题许道宁秋山暮霭图
作者：吴宽
朝代：明

远山近山翠浪倾，爱此万叠秋初晴。已多浮云岩下宿，只有暮霭空中生。草树纷纷纵复横，风回落叶填涧坑。哀猿啼处日将暝，谷口不见樵夫行。重洲复渚望不极，渔舟独出沙鸥惊。三山二水昔人句，仿佛当时登石城。何如攒蹙寻丈里，一目千里当前呈。画家意匠劳经营，墨气浓淡皆有情。平生见此真有几，不负长安许道宁。残山岂合推马远，寒林亦宜矜李成。世间神品吾所遇，沈老旧藏高克明。二图作配实相称，品格岂待宣和评。呜呼！人言名画真是名，一笑顿觉千金轻。
题许道宁秋山暮霭图
作者：吴宽
朝代：明
体裁：古风

远山近山翠浪倾，爱此万叠秋初晴。巳多浮云岩下宿，只有暮霭空中生。草树纷纷纵复横，风回落叶填涧坑。哀猿啼处日将暝，谷口不见樵夫行。重洲复渚望不极，渔舟独出沙鸥惊。三山二水昔人句，彷佛当时登石城。何如攒蹙寻丈里，一目千里当前呈。画家意匠劳经营，墨气浓淡皆有情。平生见此真有几，不负长安许道宁。残山岂合推马远，寒林亦宜矜李成。世间神品吾所遇，沈老旧藏高克明。二图作配实相称，品格岂待宣和评。呜呼人言名画真是名，一笑顿觉千金轻。
题谢鸣治归来园
作者：吴宽
朝代：明
体裁：七言律诗

三亩新开山下园，古村才得数家存。经心劳止多閒事，遗腹崭然有长孙。栗里一尊常自满，眺家千首更须温。主人莫作终焉计，召命临门敢负恩。
题赤壁图
作者：吴宽
朝代：明
体裁：古风

江流东绕千尺堤，山鹘上结危巢栖。游人夜半放舟过，举酒试说曹征西。征西当年下江浒，八十万军尽貔虎。眼中见惯刘琮徒，吴蜀区区何足数。舳舻相衔千里连，气吞刘备兼孙权。岂知策士巳旁笑，笑彼远来非万全。长江之险人能共，不独阿瞒兵可弄。东吴会猎尺书驰，权也难将首亲送。帐底拔刀军令行，如此奸雄安足惊。周瑜早巳借前箸，黄盖何曾论五兵。五兵争如一炬火，北军败走南军坐。纷纷燥荻与枯柴，乘取便风才十舸。波涛起立半天红，强虏灰飞一夕空。平生亲手注《孙子》，未信水军能火攻。谁云此行才足耻，更闻裹疮归淯水。玄武池头计巳疏，铜爵高台聊自起。当今四海如一家，三国争雄真可嗟。尚想纶巾巡垒堞，犹将折戟洗泥沙。武昌夏口东西路，画史分明入毫素。空馀赤璧付游人，嬴得坡仙两篇赋。
题赤壁图
作者：吴宽
朝代：明

江流东绕千尺堤，山鹘上结危巢栖。游人夜半放舟过，举酒试说曹征西。征西当年下江浒，八十万军尽貔虎。眼中见惯刘琮徒，吴蜀区区何足数。舳舻相衔千里连，气吞孙刘欲冲天。岂知策士已旁笑，笑彼远来非万全。长江之险人能共，不独阿瞒兵可弄。东吴会猎尺书驰，权也难将首亲送。帐底拔刀军令行，如此奸雄安足惊。周瑜早已借前箸，黄盖何曾论五兵。五兵争如一炬火，北军败走南军坐。纷纷燥荻与枯柴，乘取便风才卜舸。波涛起立半天红，强橹灰飞一夕空。平生亲手注《孙子》，未信水军能火攻。谁云此行才足耻，更闻裹疮归淯水。玄武池头计已疏，铜爵高台坟上起。当今四海为一家，三国争雄真可嗟。尚想纶巾巡垒堞，犹将折戟洗泥沙。武昌夏口东西路，画史分明入毫素。空余赤壁付游人，赢得坡仙作词赋。
题赵仲穆马图
作者：吴宽
朝代：明
体裁：古风

王孙画马兼画人，神全色不均。一人汲水来饮马，一马欲饮将腾身。二马俯首啮刍藁，一人按榭睨枥皂。天闲不待秋高肥，一马不渴二马饱。朔方用兵万骑驰，三马并立如不知。
题赵子固画兰
作者：吴宽
朝代：明
体裁：古风

王孙弄笔成墨薮，九畹依然连百亩。开图墨沈将误拾，扑袖香风不劳嗅。破缣零落三百年，非藉好事安能传。寸根无土强生活，郑老后来真可怜。
题赵行恕参议所寄沈徵士墨梅
作者：吴宽
朝代：明
体裁：七言绝句

不见王孙知几年，更堪东老入重泉。江南风景浑如旧，春草梅花共怅然。
题郑郎中所藏张师夔画
作者：吴宽
朝代：明
体裁：古风

师夔画好不可诬，笔法颇似昆山朱。未论人品高与下，胸次自是吞江湖。平林绝涧云模糊，深处自有哀猿呼。青苔细路绝人迹，遇着即是渔樵徒。忽然空翠落衣袖，崇山峻岭相萦纡。丹梯百尺通玄都，仙家茫茫还有无。弱质本是山泽癯，见此不觉掀长须。卧游三日犹不足，王维辋川无此图。题诗却问郑大夫，此图应着千金沽。
题郭锦衣新宅假山
作者：吴宽
朝代：明
体裁：七言律诗

坐对前山起夕岚，只疑身到大江南。危当树杪云峰倚，清逼窗间雪岭含。夹道似分青玉峡，入门全类紫阳庵。主人爱石因移宅，袍笏还如米老参。
题金陵陆氏藏刻丝花鸟
作者：吴宽
朝代：明
体裁：古风

天孙织成才尺许，清晓误落银河东。云头雪掌光凌乱，人间只合归良工。金刀刻镂十日功，嵌红补碧誇玲珑。西川海棠谁移得，鸟歌蝶舞游丝中。紫凤天吴颠复倒，杜家短褐难为好。香风吹动水精帘，白月穿空雕玉缫。古来画笔争挥扫，黄筌赵昌真草草。回首云间陆士龙，壁上丹青使人恼。摩挲此巧绝代无，采桑枉却秦罗敷。天寒日暮衣裳短，乞与窭人遮粟肤。
题陈一夔宪副小象
作者：吴宽
朝代：明
体裁：七言绝句

狱事能平合受褒，诗家人物在刑曹。平生志量淞江小，此去声名石廪高。
题陈季昭画
作者：吴宽
朝代：明

金昌亭侧旧楼居，索画人来坐不虚。谁信高年笔犹健，案头临画似临书。
题陈宪副卖书图后
作者：吴宽
朝代：明
体裁：七言律诗

过门作别意何如，为说嘉禾去卖书。倏过驿程轻是舫，久知家具少于车。古人糟粕犹酣甚，旧日筌蹄岂弃馀。莫把卖书图也卖，要看清节正须渠。
题陈宪副卖书图后
作者：吴宽
朝代：明

过门作别意何如，为说嘉禾去卖书。倏过驿程轻是舸，久知家具少于车。古人糟粕犹酣甚，旧日筌蹄岂弃余。莫把卖书图也卖，要看清节正须渠。
题院画二首
作者：吴宽
朝代：明

翩翩白马紫丝缰，驰过弯堤十里长。千树桃花万株柳，前头宫殿是昭阳。琼楼金屋映丹霞，只把仙家比内家。落日美人秋水上，红妆一面乱荷花。
题院画二首·其一
作者：吴宽
朝代：明

翩翩白马紫丝缰，驰过弯堤十里长。千树桃花万株柳，前头宫殿是昭阳。
题院画二首·其二
作者：吴宽
朝代：明

琼楼金屋映丹霞，只把仙家比内家。落日美人秋水上，红妆一面乱荷花。
题院画二首·其二
作者：吴宽
朝代：明
体裁：七言绝句

璚楼金屋映丹霞，只把仙家比内家。落日美人秋水上，红妆一面乱荷花。
题青州先贤祠
作者：吴宽
朝代：明
体裁：七言律诗

汴宋人才无古先，东方作郡总名贤。朝廷择相多从此，州县劳人岂信然。隐隐故疆分海岱，堂堂遗象照山川。只今新庙烦虚位，莫道前脩美独专。
题青州先贤祠
作者：吴宽
朝代：明

汴宋人才轶古先，东方作郡总名贤。朝廷择相多从此，州县劳人岂信然。隐隐故疆分海岱，堂堂遗像照山川。至今新庙烦虚位，莫道前修美独专。
题顾定之墨竹追次虞邵庵韵
作者：吴宽
朝代：明
体裁：古风

林间春雨过，亭年叶初乾。如与幽人对，翛然貌独寒。传神者为谁，顾老从后起。不及湖州文，犹胜蓟丘李。
题高房山山水
作者：吴宽
朝代：明

燕南蹙翠维房山，高公昔者生其间。戏拈画笔少明豁，玉女峰亚垂烟鬟。积雨初收隔春树，望见人家鸣边住。亦知中有王维诗，行到水穷无觅处。
食薥秫米饭简济之
作者：吴宽
朝代：明
体裁：七言律诗

碗面盈盈红玉浆，不妨礧磈塞空肠。饥时信矣易为食，珍品徒然何足当。朝士有谁餐粝饭，市人犹自号粗粮。传闻吴地今为沼，一饱甘随雁鹜行。
饮于乔家以端砚联句毕复拾馀韵
作者：吴宽
朝代：明
体裁：古风

披云离北岩，度岭入中夏。饮水从溪渔，过都倾市贾。气陵松滋侯，姻缔雪涛姐。重藉剪楚茅，方函斲川椵。津津剖马肝，濈濈摸羊觟。刖足恨蹒跚，仰唇惊�閜。守黑面岂黥，含贞口终哑。静维有寿焉，玷尚可磨也。鲁史纪获麟，晋帖题裹鲊。供给到唐文，护持等商斝。眉形空爱纤，风字仍嫌哆。却立敢摩肩，偻行当出跨。载观七八评，重补六一写。取友必于兹，舍渠总其亚。器随诗铭传，人当碑刻打。严韵拾孑遗，微才任聊且。
饮玉延亭喜雨
作者：吴宽
朝代：明
体裁：七言律诗

园门新设不曾关，天意能供半日閒。冻雨一番惊屋漏，晴虹千丈比桥弯。墨翻荷叶诗人句，红绽榴花醉客颜。赖有冷泉娱晚酌，篱根流出更潺潺。
饮玉泉二首
作者：吴宽
朝代：明

龙唇喷薄净无腥，纯浸西南万叠青。地底洞名疑小有，江南泉品类中泠。御厨络绎驰银瓮，僧寺分明枕玉屏。曾是宣皇临幸处，游人谁复上高亭。垂虹名在壮神都，玄酒为池不用沽。终日无云成雾雨，下流随地作江湖。坐临且脱登山屐，汲饮重修调水符。渴吻正须清冷好，寺僧犹自置茶炉。
饮玉泉二首·其一
作者：吴宽
朝代：明

龙唇喷薄净无腥，纯浸西南万叠青。地底洞名疑小有，江南泉品类中泠。御厨络绎驰银瓮，僧寺分明枕玉屏。曾是宣皇临幸处，游人谁复上高亭。
饮玉泉二首·其二
作者：吴宽
朝代：明

垂虹名在壮神都，玄酒为池不用沽。终日无云成雾雨，下流随地作江湖。坐临且脱登山屐，汲饮重修调水符。渴吻正须清冷好，寺僧犹自置茶炉。
饮玉泉二首·其二
作者：吴宽
朝代：明
体裁：七言律诗

垂虹名在壮神都，玄酒为池不用沽。终日无云成雾雨，下流随地作江湖。坐临且脱登山屐，汲饮重修调水符。渴吻正须清冷好，寺僧空自置茶炉。
饮钱世恒楼上
作者：吴宽
朝代：明
体裁：七言律诗

何处风来六月寒，只疑高阁近江湍。酒杯鲸跋当筵举，剑器龙蟠拂袖看。白雨不禁前日大，青天偏到晚晴宽。西山翠落仙洲外，倚遍君家十二阑。
饮阳羡茶
作者：吴宽
朝代：明
体裁：七言律诗

今年阳羡山中品，此日倾来始满瓯。谷雨向前知苦雨，麦秋以后欲迎秋。莫誇酒醴清还浊，试看旗枪沉载浮。自得山人传妙诀，一时风味压南州。
马蔺草
作者：吴宽
朝代：明
体裁：诗

薿薿叶如许，丰草名可当。花开类兰蕙，嗅之却无香。不为人所贵，独取其根长。为帚或为拂，用之材亦良。根长既入土，多种河岸旁。岸崩始不善，兰蕙亦寻常。
马蔺草
作者：吴宽
朝代：明

难呼童子上阶来，头发髼松乱作堆。丰草舞风真错认，繁花浥雨欲争开。长镵荷处休教，高岸崩时合用栽。谁拟棕榈为拂子，杜陵诗里独怜材。
马远古松高士图
作者：吴宽
朝代：明
体裁：古风

寄傲天地间，不为俗士知。九衢纷车马，有足难并驰。偶来长松下，时复一解颐。手持白鹤羽，万事付一麾。吾心在太古，身即太古时。所以陶渊明，羲皇不吾欺。须臾白云起，青山变容姿。即此见世故，长歌返茅茨。
高克明溪山雪意图
作者：吴宽
朝代：明
体裁：古风

赤脚真人龙凤姿，俯视艺苑时游嬉。良工待诏金门里，高生前身应画师。含毫吮墨立良久，自言臣是唐王维。平生胸中无一物，独有山水能容之。郭熙成名乃新进，范宽得意才并驰。丹青兢巧称院体，后来不比宣和时。密竹千冈松万壑，苍翠峰峦白湖泺。岸傍桂楫何处移，涧曲茅堂是谁缚。行人暮归天漠漠，遥望前村愁雪落。船头一老独閒睱，诗思分明入寥廓。刘侯朝回过燕市，亦复爱画入骨髓。偶从太仆得此图，每一开之心辄喜。天全仙翁惜题字，评品数行而已矣。翁今已逝侯亦亡，两洞庭荒渺湖水。石田多才从后起，况有佳儿好文事。只今此物欣有托，赋诗独愧前人耳。宋社久巳屋，宋画如有神。刘侯地下勿长叹，楚弓得失皆吾人。
鸣治新修国学朝房雨夜宿此有作次韵
作者：吴宽
朝代：明
体裁：七言律诗

笑挥公帑百金馀，轮奂惊看胜旧居。一日葺来犹故事，两山占断岂吾庐。夜中风雨题诗满，天上星河待漏初。广厦仍思庇寒士，先生才调未全疏。
鸣治种荷无花见予所种亦同有作次韵三首·其一
作者：吴宽
朝代：明
体裁：七言绝句

幸免花开重赏花，近来多病早休衙。高荷亦自知人意，盆厎移花过别家。
鸣治种荷无花见予所种亦同有作次韵三首·其三
作者：吴宽
朝代：明
体裁：七言绝句

野花次第隔篱开，不待园丁着意栽。莫向濂溪论气韵，还输康节识根荄。
鸣治种荷无花见予所种亦同有作次韵三首·其二
作者：吴宽
朝代：明
体裁：七言绝句

翠盖亭亭巳早枯，红衣点点定西湖。试看一勺盆池水，此日无花也合无。
鸣治至次前韵
作者：吴宽
朝代：明
体裁：七言律诗

空庭雨后少尘沙，委巷迢迢辙迹斜。休沐有期能致客，借看何处更移花。绿阴覆地禽相语，清水盈池树半遮。四月江南无使到，宿醅聊可当新茶。
黄大痴画
作者：吴宽
朝代：明
体裁：古风

叠嶂带微云，清溪落高树。茅屋是谁营，缘知最佳处。城中无一廛，门外有双屦。不尽此图情，痴翁更题句。
齿痛
作者：吴宽
朝代：明
体裁：古风

日者齿病作，病起吾莫知。知之亦甚易，年老理固宜。忆当七八岁，正值毁齿时。齿落乃复生，如草薙即滋。今势且欲落，既落生无期。又如枯树然，安能发新枝。落亦不自爱，独何以痛为。使彼无所痛，尽落奚足悲。夫岂若韩子，计岁以数之。何况舌自存，而复食无亏。吟声虽函胡，尚可和吹篪。食物虽龃龉，尚不废含饴。但使痛除去，此外不求医。
八月十五夜山中
作者：吴寅
朝代：明
体裁：古风

九龙山中萝月凉，谁家玉箫调凤凰。清歌宛转续霓裳，山中之人乐未央。乐未央，天欲曙。停杯悄然共相语，明月未尽莫归去。
得无咎书
作者：吴寅
朝代：明
体裁：古风

去年书来花欲红，满城桃李醉春风。今年书来花欲落，绿树阴森人寂寞。回首胶山一片云，无端忽向岭头分。愁心欲托松间月，一夜清风吹送君。
秋风辞
作者：吴尔埙
朝代：明
体裁：古风

秋风飒飒兮切素肌，华林摧谢兮蛩螀啼。绮席陈兮清歌阑，美人去兮何当还。雨盖飞兮龙媒发，激楚兮箾韶鸣。采三秀兮餐玉英，思绵邈兮遐征。岁华荏苒兮何时平。
羚羊峡
作者：吴尚质
朝代：明

羚羊西接古端城，远出长亭廿里程。溪浒尚涵包拯砚，石崖曾渡马援兵。青山夹岸双罗秀，绿水中流一派平。莫问前朝江上事，月明深夜有潮声。
仙台观
作者：吴履
朝代：明
体裁：七言绝句

南康城外仙台观，曾有仙人此地游。白鹤一双飞去后，至今遗像在丹丘。
送云南教授刘复耕
作者：吴履
朝代：明

见说思陵过五溪，热云蒸火瘴天低。星联南极穷朱鸟，山抱中流界碧鸡。苜蓿照盘官况冷，芭蕉夹道驿程迷。巍巍尧德元无外，未必文风阻远黎。
送赵将军
作者：吴履
朝代：明

崆峒一剑倚秋阴，谁识将军百战心。老去功名余白发，闲来歌舞散黄金。呼鹰大泽风竿劲，射虎南山雪羽深。敲缺唾壶银烛短，时人不解陇头吟。
左虞醉卧小斋漫赠二首
作者：吴履谦
朝代：明

君遂忘麟阁，吾安有凤毛。飞腾多枳棘，睥睨自蓬蒿。夜月荆卿酒，秋风范叔袍。燕歌听不尽，孤枕向来高。尔汝穷交密，寒暄逆旅深。鹖冠全白发，骏骨几黄金。对酒那无颂，看云孰有心。钓竿持欲赠，烟水五湖浔。
左虞醉卧小斋漫赠二首·其一
作者：吴履谦
朝代：明

君遂忘麟阁，吾安有凤毛。飞腾多枳棘，睥睨自蓬蒿。夜月荆卿酒，秋风范叔袍。燕歌听不尽，孤枕向来高。
左虞醉卧小斋漫赠二首·其二
作者：吴履谦
朝代：明

尔汝穷交密，寒暄逆旅深。鹖冠全白发，骏骨几黄金。对酒那无颂，看云孰有心。钓竿持欲赠，烟水五湖浔。
夜出江口
作者：吴山
朝代：明
体裁：五言律诗

丛苇萧萧响，连樯尾尾行。风来宿雁起，月上暮潮生。隔浦明渔火，遥林闻犬声。苍茫烟树外，不辨石头城。
广信南山寺宴集和周行之韵
作者：吴山
朝代：明
体裁：五言排律

栖栖事行役，四牡各西东。此日双旌合，他乡一醉同。登临寻古寺，摇落感秋风。白雁怀江馆，朱幡下渚宫。山容浮紫翠，林影乱青红。报国心常切，怀人话未穷。几时林下路，杖屦会从公。
清平乐
作者：吴山
朝代：明

秋光如许，雁字排空去。十二阑干凝眺处，帘卷西山暮雨。白沙翠竹柴门，落霞孤鹜江村。况是亭皋叶下，萧萧最怆吟魂。
西塞诗二首·其一
作者：吴山涛
朝代：明
体裁：七言律诗

紫塞长城路极天，祁连山势接居延。平沙渐阔明驼没，短草初黄怒准偏。亭障夕阳空大漠，羽书秋汛达甘泉。安西近日无征战，风定辕门鼓角传。
西塞诗二首·其二
作者：吴山涛
朝代：明
体裁：七言律诗

金城峭壮压长河，浩莽边风掠怒波。楼橹晴云明粉雉，林峦阴雨湿青螺。诸番贡马循墙入，老佛乘轺绝域过。满把葡萄须尽醉，伊凉新谱柘枝歌。
笺上题诗
作者：吴师禹
朝代：明

世路无媒君莫悲，开阑看取牡丹枝。姚黄魏紫俱零落，能得春风有几时。
船上歌诗
作者：吴师禹
朝代：明

郎提密网截江围，妾把长杆守钓矶。满载舫鱼都换酒，轻烟细雨又空归。蓼香月白醒时稀，潮去潮来自不知。除却醉眠无一事，东西南北任风吹。
船上歌诗·其一
作者：吴师禹
朝代：明

郎提密网截江围，妾把长杆守钓矶。满载舫鱼都换酒，轻烟细雨又空归。
船上歌诗二首·其一
作者：吴师禹
朝代：明
体裁：古风

郎提密网截江围，妾抱长竿守钓矶。满载鳊鱼都换酒，轻烟细雨又空归。
船上歌诗二首·其二
作者：吴师禹
朝代：明
体裁：古风

蓼香月白醒时稀，潮去潮来自不知。除却醉眠无一事，东西南北任风吹。
宿大安寺有怀
作者：吴希孟
朝代：明
体裁：七言律诗

奇石苍松世界分，千山虎豹散狼群。洞前黑白万林雨，坛上浮沉一篆芸。钟尽漏随庄室蝶，心休神会柏台云。清尊旧约逾三月，何日参军细论文。
宿大安有怀
作者：吴希孟
朝代：明
体裁：七言律诗

奇石苍松世界分，千山虎豹散狼群。洞前黑白万林雨，坛上浮沈一篆芸。钟尽漏随庄室蝶，心依神会柏台云。清樽旧约逾三月，何日参军细论文。
上巳倪舜咨会瓮山得木字韵
作者：吴希贤
朝代：明

世路苦氛埃，缅怀在山谷。晓出西郭门，珂马纷相逐。细草迷旧津，屡问烦僮仆。小径入湖阴，穿云过林麓。僧房雾露清，石磴莓苔绿。主人携酒至，盘餐杂殽？。杯行既已频，诗赋未能续。逸思转昏倦，欲借藤床宿。归骖不可留，夕阳在林木。
上巳倪舜咨会瓮山得木字韵
作者：吴希贤
朝代：明
体裁：古风

世路苦氛埃，缅怀在山谷。晓出西郭门，珂马纷相逐。细草迷旧津，屡问烦僮仆。小径入湖阴，穿云过林麓。僧房雾露清，石磴莓苔绿。主人携酒至，盘餐杂殽�。杯行既已频，诗赋未能续。逸思转昏倦，欲借藤床宿。归骖不可留，夕阳在林木。
丘安重下第
作者：吴希贤
朝代：明

未得看花入禁林，桥门深处曳青衿。九重已放依亲诏，半幅聊题惜别吟。家在壶山烟树底，路归宁海水云浔。多情惟有溪头月，长照刘蕡爱国心。
乌山霁雪
作者：吴希贤
朝代：明

银屏酒醴冻不消，千山霁雪堆璚瑶。晓来檐鹊报春信，梅花开到城东桥。城东词客玉堂老，老眼摩挲诗最好。小窗呵笔赋新题，千古寒光照吟槁。
元宵会谢鸣治宅得必字韵
作者：吴希贤
朝代：明

京城重元宵，鳌火及明发。士女嘻以游，清歌绕天阙。胡彼风雪雱，而有此萧瑟。阴晴固难定，兹会胡可必。行乐须少年，人生易华发。从此复何为，且尽杯中物。
兰
作者：吴希贤
朝代：明

空谷有幽兰，久矣无人识。君子来不来，日斜思如织。
冯佩之之江西督学和宫谕谢木斋韵
作者：吴希贤
朝代：明

霜台值春晚，芳草都门多。故人夙严驾，欲别还相过。感时愧余拙，黄鸟丘之阿。正学久蓁芜，异说纷蝉蛙。西江远可涉，帆影天一涯。吾道皦如日，此去将如何。赠君锦绣段，听君白玉珂。锄茅忆山径，濯锦夸天河。愿君更努力，洙泗多流波。
分题得卞将军庙送李应祯中书
作者：吴希贤
朝代：明

清溪兵合战尘昏，此日台城厌楚氛。一代风波成逆节，万年忠荩说将军。精魂夜雨归何处，古庙春苔掩夕曛。明到石头拜遗像，泽兰汀芷有馀芬。
刘正郎山水图
作者：吴希贤
朝代：明

尚书公署有馀閒，时复披图认故山。交剑水清龙已去，衍仙堂在鹤犹还。空林行迹荒苔畔，极浦帆樯落照间。欲采蘋花涉江渚，西风双鬓未垂斑。
咏梅送熊通政
作者：吴希贤
朝代：明

江南草色别来久，梦绕梅花思不禁。何似拂衣归去好，小斋明月夜横琴。
四景翎毛二首
作者：吴希贤
朝代：明

露湿湘桃色更殷，枝头啼鸟晓风寒。数声隐隐穿花去，惆怅伤春人倚栏。冻雀声中梅正花，春风入夜著山茶。怪来巧鸟多情思，白雪梢头醉绛霞。
四景翎毛二首·其一
作者：吴希贤
朝代：明

露湿湘桃色更殷，枝头啼鸟晓风寒。数声隐隐穿花去，惆怅伤春人倚栏。
四景翎毛二首·其二
作者：吴希贤
朝代：明

冻雀声中梅正花，春风入夜著山茶。怪来巧鸟多情思，白雪梢头醉绛霞。
壶山四景图
作者：吴希贤
朝代：明

玉龙战没冯夷府，败甲纷飞世难数。平湖两岸松竹阴，等閒幻作玕琪圃。丞相祠前孤月明，熙宁桥下寒潮声。此时城东老逋客，小棹夷犹月上行。一篷春信梅花发，诗兴凌凌清彻骨。郡城南面山水深，依稀八面芙蓉岑。山中花气敛晴雨，春禽啼罢春云阴。云兮无心逐风起，片影孤飞过渠水。逶迤遥接城东楼，万里江湖望游子。桥梓坊前何日还，白发婆娑岁云晚。翠壶之山凌碧虚，层崖峭壁仙所居。寻常秀色尽奇绝，况有晴云时卷舒。我昔攀缘出云表，决眦遐天众山小。结庐拟向山中栖，日日看云听啼鸟。一朝云起随六龙，我亦乘之登九重。为霖未慰苍生望，惭愧清朝恩数隆。只今还寻故山去，净扫云轩与云住。长河浩浩寒无潮，夜风吹雪声萧萧。平明日出耀晴彩，万树璚花犹未消。湖南画管松篁里，锦帐氍毹人未起。湖北朱楼翠幕深，兽炭红炉酌香？。竹篱茅屋是谁家，瓦鼎敲冰自煮茶。布衣当年冷似铁，蹇驴随处吟梅花。笑渠富贵总尘俗，一味清寒贫亦足。
壶山四景图·其一
作者：吴希贤
朝代：明

玉龙战没冯夷府，败甲纷飞世难数。平湖两岸松竹阴，等閒幻作玕琪圃。丞相祠前孤月明，熙宁桥下寒潮声。此时城东老逋客，小棹夷犹月上行。一篷春信梅花发，诗兴凌凌清彻骨。
壶山四景图·其三
作者：吴希贤
朝代：明

翠壶之山凌碧虚，层崖峭壁仙所居。寻常秀色尽奇绝，况有晴云时卷舒。我昔攀缘出云表，决眦遐天众山小。结庐拟向山中栖，日日看云听啼鸟。一朝云起随六龙，我亦乘之登九重。为霖未慰苍生望，惭愧清朝恩数隆。只今还寻故山去，净扫云轩与云住。
壶山四景图·其二
作者：吴希贤
朝代：明

郡城南面山水深，依稀八面芙蓉岑。山中花气敛晴雨，春禽啼罢春云阴。云兮无心逐风起，片影孤飞过渠水。逶迤遥接城东楼，万里江湖望游子。桥梓坊前何日还，白发婆娑岁云晚。
壶山四景图·其四
作者：吴希贤
朝代：明

长河浩浩寒无潮，夜风吹雪声萧萧。平明日出耀晴彩，万树璚花犹未消。湖南画管松篁里，锦帐氍毹人未起。湖北朱楼翠幕深，兽炭红炉酌香？。竹篱茅屋是谁家，瓦鼎敲冰自煮茶。布衣当年冷似铁，蹇驴随处吟梅花。笑渠富贵总尘俗，一味清寒贫亦足。
壶山四景图·其四
作者：吴希贤
朝代：明
体裁：古风

长河浩浩寒无潮，夜风吹雪声萧萧。平明日出耀晴彩，万树璚花犹未消。湖南画管松篁里，锦帐氍毹人未起。湖北朱楼翠幕深，兽炭红炉酌香�。竹篱茅屋是谁家，瓦鼎敲冰自煮茶。布衣当年冷似铁，蹇驴随处吟梅花。笑渠富贵总尘俗，一味清寒贫亦足。
夜明帘
作者：吴希贤
朝代：明

合浦珍珠光照夜，结为帘幕价连城。玉钩不上黄昏后，十二琼楼月倍明。
姨夫郑司训山水
作者：吴希贤
朝代：明

高士藏脩处，而无车马喧。残霞明岛屿，芳草满郊原。黄叶云边径，青帘郭外村。此中有佳趣，难与俗人论。千峰森玉戟，万树缀琼枝。天上同云后，山中霁雪时。梅花东阁梦，驴背灞桥诗。独有寒毡客，谈经坐绛帷。
姨夫郑司训山水·其一
作者：吴希贤
朝代：明

高士藏脩处，而无车马喧。残霞明岛屿，芳草满郊原。黄叶云边径，青帘郭外村。此中有佳趣，难与俗人论。
姨夫郑司训山水·其二
作者：吴希贤
朝代：明

千峰森玉戟，万树缀琼枝。天上同云后，山中霁雪时。梅花东阁梦，驴背灞桥诗。独有寒毡客，谈经坐绛帷。
寄余汝盛
作者：吴希贤
朝代：明

见月念故乡，愁绪萦心曲。目极闽海南，天低烟树绿。
屠元勋之南京寺丞得何字韵
作者：吴希贤
朝代：明

文学推君第一科，紫金山色待经过。相看尽道故人少，欲别应愁芳草多。列棘堂深新雨露，判花笔在足阳和。不知去住怀人地，秋水芙蓉隔几何。
山水小景为张同禹题
作者：吴希贤
朝代：明

江山渺何许，此别难留住。汉水绕襄城，千里孤舟去。
广寒避暑应制
作者：吴希贤
朝代：明

火云阁日烧层空，炎蒸六月处处同。翠华诘旦出深殿，远过霓裳仙子宫。曰兹故是清虚府，雾阁云窗隔尘土。珠帘影动凉吹轻，琪树阴阴正亭午。玻瓈碗冻仙果香，行厨又荐昆崙浆。太平不唱羽衣曲，南风一阕谐宫商。红炉万国不可闯，何时炎海回秋浸。锄禾田父苦涂泥，暍道行人思息荫。臣心感之良恻然，愿均此施苏颠连。舆图亿载比乔岳，万姓长歌尧舜年。
张克振归顺德
作者：吴希贤
朝代：明

张君自是南海英，风云早岁抟鹏程。杏园春事过十载，看花浪作儒生荣。风云满面春衫碧，客里携书笑相觅。玉堂尊酒意未阑，亲舍孤云愁转剧。西风吹衣归兴便，与君岐路齐扬鞭。吴山越水路迢递，惊涛骇浪浮虚船。残腊催人惄如渴，到此踌躇复言别。行程杳杳随江鸿，乡梦依依共明月。高堂寿酒乐事多，堂前双桂春婆娑。天伦自分足怡悦，功名休叹成蹉跎。故山薇蕨君莫采，万里青霄壮心在。他年花发曲江春，听雨亭前重相待。
挽林希哲
作者：吴希贤
朝代：明

此日湖山路，霜风玉树枝。顿成千古别，不尽百年悲。丹桂秋香早，青灯夜影迟。严翁双涕泪，便是忆君时。
斋居八咏分得剪烛题
作者：吴希贤
朝代：明

烧烛茅庐下，长吟思不迷。金盘落灰烬，清影照羁栖。风度摇难定，更残刻渐低。西窗千古意，何夕重分题。
族叔某之杨州司庾
作者：吴希贤
朝代：明

竹林明月低，仆夫戒行色。马上朝回未解衣，携壶走送城东陌。红尘十载飘客裾，一官湖海誇新除。公门无事足行乐，便道逢人多寄书。玉堂夜寒别思苦，独对孤灯听残雨。梦里不识云海深，夜夜相将过淮浦。
族祖静轩之平阳巡简
作者：吴希贤
朝代：明

竹林斜月话匆匆，不尽离愁思转蓬。书剑风尘今日别，江湖樽酒几时同。寒城刁斗秋无警，平野禾麻岁自丰。去住相看情万里，音书莫惜附鳞鸿。
朱清之清江觜巡简
作者：吴希贤
朝代：明

清江巡简大夫孙，此日承恩出帝阍。愧我中年厌离别，为君沽酒洗愁魂。城头画角天方曙，沙上逻兵月正昏。尽道为官莫尸素，班资高下不须论。
李宾之归省
作者：吴希贤
朝代：明

早识茶陵是故乡，扁舟三月过潇湘。定王台下雪涛壮，贾谊宅边烟草长。南涧蘋蘩劳梦想，东风桥梓有辉光。逢人尽说玉堂客，年少无如此最良。
李祥进士父南塘先生还东广
作者：吴希贤
朝代：明

已将忠孝语儿曹，归去扬帆驾海涛。东郭柳条春后短，南塘山色梦中高。夜床雷雨看龙剑，天路风云忆凤毛。酒债诗怀暂相引，恩封指日贲林皋。
林邦贤山水图
作者：吴希贤
朝代：明

流水平沙江路遥，抱琴聊尔一相招。知君故是清狂客，春韭香时每见邀。
柬张同禹
作者：吴希贤
朝代：明

木落楚江晚，浑无一纸书。白云随望眼，还似别离初。
梅花歌为礼曹吴以时作
作者：吴希贤
朝代：明

暗风吹雪拂铃索，月色苍茫照官阁。阁前老梅花无数，开时偏近何郎幕。璚英满枝那可辨，铁干孤撑瘦如削。疏棂度影见参差，蓦地浮香惊喷薄。共言天工与真素，坐使群豪费吟噱。吁嗟我生在闽海，草堂住近城东郭。江乡十月少霜霰，冻雨敲窗喧腷膊。是时阳和漏消息，千树垂垂齐破萼。仙妃香佩入娟妙，渊客明珠成错落。凌晨见之饶幽兴，便促巾车走岩壑。溪南春色眩醉眼，驴背诗联满行橐。迩来阔别十馀载，旧时踪迹今何若。梦魂劳劳过淮浦，归思迢迢阻庐霍。亦知人事半衰谢，只有花开宛如昨。欲傍寒枝问春信，愧无健翼如雕鹗。长安骄儿爱桃李，此辈俗眼难救药。主客中郎亦好奇，写入新图慰飘泊。感君慷慨发孤咏，造化无端归橐籥。还拟相从探春去，市头豫买双芒屩。匡时有愿及早偿，岁晚花前同引鹤。
水口遇宗弟廷隆
作者：吴希贤
朝代：明

兄向江南还，弟上金台去。水口一相逢，离愁渺烟树。今兹一邂逅，留君留不住。欲为回车轮，暂慰我朝暮。天意复从人，潇潇来夜雨。
水石菖蒲为林孟和作
作者：吴希贤
朝代：明

沧江之波不盈掬，小石棱层削寒玉。晓露无声堕古苔，九节灵苗为谁绿。兰桡去后汀渚空，濛濛疏雨吹烟丛。回琴点瑟邈何许，风味泠然谁与同。举世纷纷竞秾郁，此草弃置无人录。粉署仙郎最爱之，写向茅斋伴幽独。西风昨夜凉思多，门前俗客稀经过。银笺翠管发佳兴，唤起叠山同作歌。
牧牛图次周鹤洲韵
作者：吴希贤
朝代：明

菰蒲深处鸟呼群，溪上蹄涔路不分。日暮调禽忘归去，西山松火暗秋云。
竹石双清次吴鼎仪先生韵为太守拙戒兄题
作者：吴希贤
朝代：明

吾家老兄好种竹，昔年住在澄塘曲。兴来赤脚踏海石，明月清风过楚泽。湘君怜尔抱雅材，天吴紫凤缤纷来。酒酣鼓瑟遗苍佩，鹧鸪飞下西日颓。回看俗士甘软美，此竹真堪与兄比。夜窗风雨不知年，客里相逢故如此。
罗明仲归省
作者：吴希贤
朝代：明

看花同醉曲江春，眼底光阴几度新。金匮宝文曾载笔，白云亲舍奈劳人。归装渺渺都门道，乡思迢迢楚水滨。谖草堂前谩回首，紫霄高处是枫宸。
翰林同年绘像图六首
作者：吴希贤
朝代：明

岁聿云暮，玉河之堧。霰雪澄霁，风日清妍。君子有酒，来我同年。惟岁甲申，圣人临御。风虎云龙，邂逅相遇。登我诸友，玉堂之署。玉堂巍巍，亦曰瀛洲。十载登兹，以遨以游。愿言相勖，无沗前修。房杜既远，孰为我师。协力同心，惟王之毗。云胡十载，而多仳离。如彼抟沙，易涣以散。今者具在，式燕以衎。穫菽采萧，逢此岁晏。既搦尔管，亦抚尔琴。嗟我诸友，东西北南。言笑云云，实谐我心。
翰林同年绘像图六首·其一
作者：吴希贤
朝代：明

岁聿云暮，玉河之堧。霰雪澄霁，风日清妍。君子有酒，来我同年。
翰林同年绘像图六首·其三
作者：吴希贤
朝代：明

玉堂巍巍，亦曰瀛洲。十载登兹，以遨以游。愿言相勖，无沗前修。
翰林同年绘像图六首·其二
作者：吴希贤
朝代：明

惟岁甲申，圣人临御。风虎云龙，邂逅相遇。登我诸友，玉堂之署。
翰林同年绘像图六首·其五
作者：吴希贤
朝代：明

如彼抟沙，易涣以散。今者具在，式燕以衎。穫菽采萧，逢此岁晏。
翰林同年绘像图六首·其六
作者：吴希贤
朝代：明

既搦尔管，亦抚尔琴。嗟我诸友，东西北南。言笑云云，实谐我心。
翰林同年绘像图六首·其四
作者：吴希贤
朝代：明

房杜既远，孰为我师。协力同心，惟王之毗。云胡十载，而多仳离。
表伯王静甫南还
作者：吴希贤
朝代：明

中岁悲行役，高堂有老亲。乱山迷远望，归路出通津。树暗江城雨，花明驿舍春。故园萱草色，应待远游人。
读明妃曲
作者：吴希贤
朝代：明

马上琵琶泪眼枯，黄云沙碛隔单于。从来妖艳倾人国，在汉何如远在胡。
赏菊
作者：吴希贤
朝代：明

宦居感流序，嗟此菊有芳。皎皎玉露白，采采金花黄。冠裳集群仙，列宴琼瑶堂。黄流荐宫醴，银丝脍河鲂。华笺洒元露，佳句纷琳琅。栗里自閒适，竹林徒疏狂。所以达士饮，显允德足将。流连不可极，夕阳明远冈。酒酣壶矢罢，题诗对寒香。
赠人
作者：吴希贤
朝代：明

离樽情不极，归路值秋深。江晚枫如锦，篱寒菊未金。渐看千里隔，愁说二毛侵。忠孝吾人事，相期罄此心。
送上人还莆
作者：吴希贤
朝代：明

十载关河云水踪，忽惊春雨偃岩松。传来西竺千年法，归听南峰五夜钟。锡响吴山惊虎豹，杯浮闽海护鱼龙。题诗我忆曾游处，落日昙花意万重。
送张养正都宪
作者：吴希贤
朝代：明

先生原将种，东观早蜚英。统制新衔命，羌胡已识名。岂为投笔叹，暂作请缨行。沙草关南戍，旌旗塞下营。背人时草檄，入幕夜谈兵。文武真兼济，忠勤定有成。战袍团绣廌，介马粲朱缨。意气吞群羯，勋庸播两京。百年今故典，万里此长城。宵旰忧心泰，边陲指日清。关张非俊杰，韩范本儒生。佩得黄金印，归来谢圣明。
送李宾之坠马
作者：吴希贤
朝代：明

推敲直欲擅词场，信马那知坠马伤。瓦碎定为资政戏，唇焦羞诧校书狂。走缄吏去惟求药，问病人来暂下堂。错怪相思不相见，芙蓉秋水满芳塘。
送某归省
作者：吴希贤
朝代：明

九曲溪头驻晓骖，幔亭峰与碧云参。仙人宴罢风吹袂，客棹歌时月满潭。綵屋虹桥成寂莫，涧花岩草自？毵。此行为介庭闱寿，异枣如瓜可细探。
送某归省
作者：吴希贤
朝代：明
体裁：七言律诗

九曲溪头驻晓骖，幔亭峰与碧云参。仙人宴罢风吹袂，客棹歌时月满潭。綵屋虹桥成寂莫，涧花岩草自�毵。此行为介庭闱寿，异枣如瓜可细探。
送陈舜举
作者：吴希贤
朝代：明

银烛高台夜，无端别思新。朝廷初试士，乡国未归人。寥落江南意，优游濮上春。冥鸿天咫尺，京国是通津。
野航
作者：吴希贤
朝代：明

半世高情付野航，渚云沙鸟此徜徉。晚来亭馆疑无路，秋在芦花月似霜。
金台别梦
作者：吴希贤
朝代：明

仙舟今去吴江东，吴江之水何溶溶。美人远隔芙蓉浦，伐木歌残春思慵。秋台夜静月如水，纸帐梅花情万里。梦魂幻作蝴蝶飞，飞过瀛洲疾如驶。瀛洲深处风景饶，美人相见还相招。开樽共话十年事，客窗风雨声潇潇。好怀未罄忽惊觉，景阳钟动邻鸡叫。揽衣推枕起徬徨，满地花阴残月照。
钱太医山水图
作者：吴希贤
朝代：明

滟滟溪流剪剪霞，夕阳浦口白鸥沙。美人只在沧洲上，只尺相看隔藕花。
陈伯扬分教黄冈
作者：吴希贤
朝代：明

黄冈只在楚江头，书剑怜君赋远游。岁晏乾坤双短鬓，日斜湘沔一孤舟。春风讲道临芹水，夜月怀人上竹楼。北阁先生定相忆，应题尺楮慰穷愁。
陈子学还莆
作者：吴希贤
朝代：明

哺抱难忘从母恩，东风愁思满棠村。清樽邂逅浑如梦，旧事凄凉岂忍言。天阙衣冠饶雨露，山城钟漏自朝昏。徵求可遣庭常静，况是金桥礼义门。
陈师召之南京太常
作者：吴希贤
朝代：明

歌罢骊驹更问程，老逢离别倍伤情。论交况是髫年故，结社须为晚岁盟。蓬岛天连钟阜近，容台地并玉堂清。迂疏愿得从君后，欲挽仙舟且莫行。
题凝翠湖延绿亭
作者：吴希贤
朝代：明
体裁：七言律诗

信手栽花香可拈，绿阴啼鸟在危檐。湖光向晚斜侵竹，野色经春迥隔帘。水绿濂溪分一脉，天垂壶峤露双尖。辋川浪说多奇胜，何似兹亭吏隐兼。
题天龙庵
作者：吴希贤
朝代：明

白云西畔是天龙，醉眼摩挲认旧踪。他日青山赋招隐，隔溪流水数株松。
题梅涧贺刘望脩父受封
作者：吴希贤
朝代：明

藤桥桥外清溪畔，应是孤山处士家。舍北梅花浑绰约，岁寒风雨乱交加。壶中香露春长在，镜里流光鬓未华。更欲骖鸾上天去，仙郎已驾五云车。
题竹赠表兄徐齐纨庾使南归
作者：吴希贤
朝代：明

银床风起雪梦酣，鹧鸪日暮啼江南。江南秋意满林坞，天仙握佩云毵毵。绶溪孙子壶南住，平生剩有潇湘趣。翠袖年来别恨多，且拾琴书赋归去。故园到日秋色阑，相看喜有青琅玕。珊瑚石畔坐凉月，自把瑶笙招紫鸾。泠泠高兴不可极，人在瀛洲正相忆。清风三径莫教荒，会卜他年来借宅。
题菊送弟希达
作者：吴希贤
朝代：明

漂泊那知在异乡，故园秋菊几番黄。酒酣索笔还题画，珍重相期晚节香。
鹅湖
作者：吴希贤
朝代：明
体裁：古风

鹅湖流水接瀛海，送尽年光声不改。烟雨湖头春晻霭，楼船三老寒满蓑。帆樯来往如飞梭，江豚吹浪将奈何。草堂酒醒栏徙倚，去国怀人心万里。昔人岳阳正如此。
鹦鹉
作者：吴希贤
朝代：明

榻外松花午梦香，唤人鹦鹉绿罗裳。襧衡去后谁能赋，陇树愁云几断肠。
罂粟花
作者：吴幼培
朝代：明

庭院深沉白昼长，阶前仙卉吐群芳。含烟带雨呈娇态，傅粉凝脂逞艳妆。种自中秋须隔岁，开于初夏伴倾阳。更誇结子累累硕，何必污邪满稻粱。
游小金山
作者：吴广
朝代：明

飞崖突立郁中洲，四壁霞光拥玉流。须信业林真别岛，始知尘世总浮沤。鱼因听偈频依藻，鸟为忘机故近舟。自笑烟霞终有分，将谁骑鹤共遨游。
感兴
作者：吴应宾
朝代：明
体裁：古风

雨气澹将夕，木末明残霞。流芳惜馀姿，宛转归泥沙。物化一以迁，欢乐为咨嗟。根株既不定，无乃空中华。渺然念独往，浩荡随无涯。
题张洪阳闲云馆
作者：吴应宾
朝代：明
体裁：五言律诗

赋就张平子，飘然独草亭。回环一水绿，高下万山青。避世曾金马，焚香对石屏。祗疑云雾窟，长护太玄经。
滇中有怀
作者：吴应琦
朝代：明
体裁：七言律诗

南诏春深暮雨昏，怀归畏有简书存。三年雪鬓行荒服，万里冰心荅至尊。永夜衰亲频入梦，何时稚子一迎门。龙眠樱笋闻无恙，短褐黄冠是主恩。
欢闻曲
作者：吴应箕
朝代：明
体裁：乐府曲辞

欢欲闻侬歌，侬意忽不乐。宁使歌未终，不忍欢泪落。
不寐
作者：吴应雷
朝代：明
体裁：五言律诗

不寐伺晨发，披衣月易西。寒鸡疑失候，独雁岂安栖。壮志成今老，新诗失故题。村村�衣急，又是暮秋期。
不肯
作者：吴应雷
朝代：明
体裁：五言律诗

不肯徼乡曲，其如众所嗔。须眉看巳老，要胁折何人。原宪无辞惫，黔娄实可贫。百年一具骨，山石对嶙峋。
写怀
作者：吴应雷
朝代：明
体裁：五言律诗

投老中怀恶，长宵辗转频。村深荒漏刻，鸡小学司晨。秋气彫高柳，寒声满四邻。侧身窗户里，何事不愁人。
吟似太目
作者：吴应雷
朝代：明
体裁：五言律诗

贫使交情阔，閒看物态新。白云方闭户，红蓼正宜人。不厌南山色，相携小瓮春。竹林犹有伴，毕卓夜过邻。
啜粥
作者：吴应雷
朝代：明
体裁：五言律诗

饥年嗟食玉，新稼喜登场。薄用为糜粥，贫宜惜稻粱。老夫兼煖胃，黄口亦充肠。一七松窗下，应知意味长。
夕
作者：吴应雷
朝代：明
体裁：五言律诗

落落寄人境，夕烟生野扉。竹声风弃箨，松影月留衣。贫不休诗句，閒惟占钓矶。所忻尘迹绝，吟啸晚成归。
多难
作者：吴应雷
朝代：明
体裁：五言律诗

王国正多难，书生亦解兵。不堪埋虎气，一拟射狼星。万里将军目，三杯出饯情。弃繻关吏识，慎尔继荣名。
小圃
作者：吴应雷
朝代：明
体裁：五言律诗

病里过残暑，凉深小圃荒。绝根除蔓草，作意怒螳螂。迟豆犹无荚，秋茄不满筐。暵乾能抱瓮，底事使人忙。
山中访人
作者：吴应雷
朝代：明
体裁：五言律诗

山秋来碧色，步远更前溪。随意云孤出，无人鸟乱啼。石桥临壑起，茅屋入村低。拟访幽居处，松行竹个迷。
山行访人
作者：吴应雷
朝代：明
体裁：五言律诗

秋草平郊路，苍茫引望迷。数家依绝巘，一寺隔回溪。土俗沙田芋，人烟篱落鸡。欲寻高隐宿，斜日石门西。
度龙山投宿田家
作者：吴应雷
朝代：明
体裁：五言律诗

跻险当龙碣，穿幽狎虎邻。天风惊万树，野日侧孤轮。橘柚溪边寺，鸡豚村里人。白云秋片片，半落暮江津。
感兴
作者：吴应雷
朝代：明
体裁：古风

荡荡仰天宇，白云横野亭。人生如孤蝉，须当及时鸣。薄翼领微风，高树扬清声。一旦入秋节，白露肃泠泠。垂緌岂能长，抱叶为乾蠳。神龙有奋蛰，时花一枯荣。造物移人意，无然命独醒。
感怀
作者：吴应雷
朝代：明
体裁：古风

惢惢山中桂，乃与庶草殖。蝼蚁穴其根，生意颇局脊。一朝遭运会，移置宫苑侧。敷荣日以鲜，馨香当坐发。风霜亦何劲，枝干终自及。君子秉本性，小人量纩息。美葛枯于野，嘉稷委于泽。抱质岂不臧，赋性任所适。得失原茫茫，举杯对明月。
感怀三首·其一
作者：吴应雷
朝代：明
体裁：古风

严冬天雨雪，寒气薄人体。方朝尚偃卧，匝蔽窗户里。自分衣裳单，白头忘栉洗。饥叩谁家门，愁忆何王醴。万虑一身并，郁若鱼亡水。天子御北辰，安知穷村士。沟壑日为邻，岁莫亦云巳。
感怀三首·其三
作者：吴应雷
朝代：明
体裁：古风

居恒不得志，旷然兴遐思。遐思在三山，仙侣与追随。或跨白鹿行，或挟胎禽嬉。沆瀣可供饭，紫芝以充饥。洞壑何閒閒，彷佛云霞栖。学道恨太晚，全真方自兹。安能靡尘踪，熬蚁无休期。堂上考鼓钟，行乐当及时。达者信其说，徒为愚者嗤。
感怀三首·其二
作者：吴应雷
朝代：明
体裁：古风

游目写中怀，跻攀俯城郭。江流半夕阳，夕阳多野哭。远望令我愁，天风振瓦屋。岁败人烟少，村寒啼鸟独。妖狐衔髑髅，白鹭起丛薄。安得怀葛世，忘情顺里俗。感喟非一端，昏归意烦促。
拨闷
作者：吴应雷
朝代：明
体裁：古风

秋村蝉急槐欲黄，家家刈稻早登场。白首下帷谁者子，田无二顷搜枯肠。大儿织屦腰力伤，次儿佐织眼茫茫。更怜黄口哺糜汤，颠倒学步号新娘。街头沽酒酒价贵，年年种瓜遭亢旸。天盖远，地盖长。䲭昼见，龙壑藏。人生不用多叹恨，且把丝竿钓晚江。
拨闷
作者：吴应雷
朝代：明
体裁：五言律诗

穷冬畏雨雪，村舍况颓然。鸟入窥空廪，人来责欠钱。上书无一字，作赋有三千。祗羡庞公隐，儿孙觉汝贤。
晓望
作者：吴应雷
朝代：明
体裁：七言律诗

霜清野甸悄无人，几处枫林丹业新。客棹倚村修晚爨，渔罾历岸守潜鳞。閒来啸咏经初腊，老去栖迟惜小春。节序渐穷朋旧隔，晓天何处不沾巾。
月蚀·其一
作者：吴应雷
朝代：明
体裁：五言律诗

谁干天道忌，惜此一轮盈。得序恒光发，非时沴气乘。虾蟆何偪侧，桂树本长生。呼救烦愚俗，终然炳夜灵。
月蚀·其二
作者：吴应雷
朝代：明
体裁：五言律诗

皎皎初犹见，团团倏巳非。云留太阴节，地闭小寒辉。薄蚀灾时有，分杪数岂微。台郎如许奏，警阙在垂衣。
江上
作者：吴应雷
朝代：明
体裁：五言律诗

落落南山曲，孤琴寄一家。白云长在户，幽鸟自啼花。怀望人俱远，登临日每斜。暮年无称意，何处问胡麻。
江馆拨闷
作者：吴应雷
朝代：明
体裁：七言律诗

江云欲暮不归山，倒映斜阳雨半残。野水乱侵沙径出，人家多掩竹扉閒。辞春燕侣空泥垒，近老儒生敝鹖冠。岁月似流心似醉，何因忼慨一开颜。
登天封塔
作者：吴应雷
朝代：明
体裁：五言律诗

突兀出层空，明州尽眼中。下方疑作雨，上界只生风。西日沈红树，东流接海宫。仰高应咫尺，吾欲愬苍穹。
秋夜
作者：吴应雷
朝代：明
体裁：五言律诗

落木秋风夜，严城漏点长。诗篇通酒性，山鬼避灯光。放笔人无老，行歌道在狂。不能撄俗虑，天地信苍茫。
自遣
作者：吴应雷
朝代：明
体裁：五言律诗

白首人间世，豪雄异往年。酒酣犹起舞，金尽只愁眠。访旧门多闭，干时马不前。祗馀衣食累，数口正萧然。
苦饥
作者：吴应雷
朝代：明
体裁：七言绝句

数口萧然窘杀人，此生迂拙只安贫。汶阳闻道蹲鸱熟，一拟移居送老身。
萝蔓
作者：吴应雷
朝代：明
体裁：古风

萝蔓缘桑树，树高蔓亦长。倾柯滴凉雨，罥叶晞夕阳。柔劲岂偏妒，枯菀相与常。所嗟物候改，促节入清商。百卉落颜色，微质何足臧。桑脱尚有枝，萝谢根亦伤。倏忽弃捐早，结轸摧中肠。愿言驻阳和，永永媚年光。天意故叵测，抚事授斯章。
诛逋
作者：吴应雷
朝代：明
体裁：五言律诗

国难诛逋急，年饥倒橐难。爨烟风断续，愁眼雨潺湲。巳觉豳诗苦，何当汉诏宽。质衣兼出贷，不敢怒新官。
负米
作者：吴应雷
朝代：明
体裁：五言律诗

负米怜儿子，家贫藉舌耕。频年减研谷，何塾践师盟。岁熟门为倚，秋乾场可登。云山望迢递，归及慰衰龄。
起早
作者：吴应雷
朝代：明
体裁：五言律诗

不寐晨兴早，驱儿且赁舂。雨声初歇砌，日色未临窗。水际萤三点，空中鹭一双。饭匙巳饱啖，且得实空缸。
过人野居
作者：吴应雷
朝代：明
体裁：五言律诗

骋望松林暮，沿河到野居。楼间落照里，人卧绝交馀。祖德墓门表，妇贤斗酒需。竹栏花事讫，送客步徐徐。
送季鹰
作者：吴应雷
朝代：明
体裁：五言律诗

向夕江云起，遥天帆影飞。故人多意气，此别有光辉。土酒随官驿，山花上客衣。前程须努力，休恨鬓毛稀。
遣怀
作者：吴应雷
朝代：明
体裁：五言律诗

熟睡非吾事，回回此寸肠。秋蛩声太切，北斗柄空长。祗自愁衣褐，谁堪挹酒浆。百年牢落里，菊又几枝黄。
遣愁
作者：吴应雷
朝代：明
体裁：五言律诗

天岂私贫我，其如傲采薇。风骚千古业，藤蔓百年扉。藉暖吹新火，防寒绽旧衣。曾闻力命辨，无是亦无非。
醉哉行
作者：吴应雷
朝代：明
体裁：古风

吴生好饮席天地，手搦寸管皆五帝。帝曰怪哉敢侮予，敕使穷村闭门去。闭门十日那肯静，拨上南城目更骋。东窥溟渤鳌出波，西极昆崙鹤翻影。仙人八九彷佛记，腰系胡芦授丹饵。食之不老百岁生，风荡入云窅然际。年来种菊芳可餐，亦闻益寿好人颜。千枝万朵惜不得，方朝采采商飙寒。寒吹老鬓巳衰朽，潦倒生平惟有酒。陶潜本是解音人，屈平岂称知味口。炉头时价每苦贵，眼底贫交难数对。但愿沈酣吸百川，客满杯浮檀板碎。
锄园
作者：吴应雷
朝代：明
体裁：五言律诗

园功久不理，蚤起把锄时。力倦应知废，年衰无可为。白花零细草，赤棘拒疏篱。朋旧何人到，斜阳又已西。
阅耕
作者：吴应雷
朝代：明
体裁：五言律诗

东作家家急，扶犁及早春。水田新足雨，山鸟惯催人。未课三年积，先劳百亩身。杏花村舍近，妇饷会如宾。
雨夜
作者：吴应雷
朝代：明
体裁：五言律诗

奔林风作势，彻夜雨倾盆。钟响欲沈寺，鸡啼如隔村。将无伤晚稼，何以聚秋屯。墙圯生多盗，应违席掩门。
雨怀
作者：吴应雷
朝代：明
体裁：五言律诗

冥冥江上雨，风起不成乾。柱础春蒸湿，炊烟晓酿寒。忍残花片了，拟放酒杯宽。门外何人到，饥乌立树看。
云封寺
作者：吴廷举
朝代：明
体裁：七言律诗

肩舆缓缓度云封，已见星河灿碧空。午夜脚头惊乱板，岁寒心事寄乔松。静依僧榻眠真稳，高视人寰梦亦雄。行废本来吾有命，伯寮徒尔恼天公。
宿玉蟾寺
作者：吴廷举
朝代：明
体裁：七言绝句

川北湖南一水通，生涯半寄祝融峰。此身尚逐云来往，又挂玉蟾山上松。
洪崖山
作者：吴廷举
朝代：明
体裁：七言律诗

海北巡行遍九场，洪崖立马看封疆。一山界限东西广，两水分流左右江。瘴疠不愁侵我辈，风烟渐起近吾乡。横槎今夕逢交旧，应有新吟到海棠。
登黄鹤楼步韵
作者：吴廷举
朝代：明
体裁：古风

矶头往岁曾漂泊，恍惚层空舞孤鹤。皇华照眼今登楼，步屧轩昂意开廓。主人本属杜陵豪，玉壶载酒青丝络。鄂渚城中十万家，望我如在通明阁。峻极于天祝融峰，焕乎有文太和宫。合与此楼为三杰，地位稍远地脉通。老夫家住苍梧郡，欲归奈阻洞庭风。朝驾白云暮即到，安得仙术如回翁？凭高访古求乡彦，朝市山林各居半。孟、郭前朝老隐沦，善、邕父子流词翰。方今作者有芦泉，谁谓古人不可见！狂吹铁笛声撼天，曲罢梅花飞满面。江山无语谢发挥，民物有情谁综练。主人毋浮我太白，渴我思欲吞江汉。
赠孝子叶相诗
作者：吴廷举
朝代：明
体裁：五言律诗

僻远通山县，卑栖孝子家。心情怜楚橘，名姓彻皇华。茆屋风来卷，荒坟土渐加。也知千载后，身不堕长沙。
送李世卿还楚
作者：吴廷举
朝代：明
体裁：七言绝句

文章伯仲欧阳子，道德平交李老君。归去天崖了何事，坐分江月看山云。
汉江
作者：吴廷用
朝代：明
体裁：七言律诗

汉江雪后水初生，鸭绿粼粼万顷平。估客帆樯天上落，渔人舟楫浪中行。山光侧蘸参差树，云影深函散乱萍。款乃一声飞鸟外，满汀兰芷不胜情。
怀黄太守
作者：吴廷翰
朝代：明
体裁：七言律诗

不见高人黄唯夫，眼中豪杰一时无。独称汲黯为奇节，每笑扬雄大腐儒。骨本麒麟千里骏，气横雕鹗九天孤。从今岭海惟高卧，见汝香山入画图。
挽黄月溪太守同年
作者：吴廷翰
朝代：明
体裁：七言律诗

黄子归休寻下世，兹辰消息已前年。长安病里难为别，尺素山中竟不传。梦想千秋人似玉，哀歌一阕泪如泉。天南路远时凝目，宿草寒烟何处阡？
灵泽夫人祠
作者：吴廷翰
朝代：明
体裁：七言律诗

目断长江遂自沉，泪残香骨杳难寻。千年不尽归吴恨，一死能明去蜀心。世代山河伤虎斗，岁时风雨听蟂吟。欲知英烈如生处，独有涛声亘古今。
句
作者：吴彬
朝代：明
体裁：句

雨添新水半篙绿，风减残花几片红。淡匀姑射仙人貌，清夺林逋处士魂。
登黄鹤楼步韵
作者：吴彰德
朝代：明
体裁：古风

猗兹仙人何栖泊，上下青天惟只鹤。翱翔万里曾须臾，回视寰区邈寥廓。离形黜智遗穿凿，玉壶倒挂真珠络。醉来枕藉白云眠，爱此当空好楼阁。人间无地无奇峰，安得如此神仙宫。开帘只许鹤来往，有路那与尘埃通。尘埃不通景自异，一襟一带含刚风。江山满前容不改，岁月磨人头漫翁。登临曾约清时彦，此身顿在天之半。图南有志怜未酬，欲向层霄托毛翰。也知胜地难逗留，黄鹤宁须轻一见。子夜披衣延月娥，倏然如觌仙人面。仙人可慕不可亲，空见长江碧如练。高飞有鸟横度楼，鸣声戛戛彻晴汉。
秋兴
作者：吴德操
朝代：明
体裁：七言律诗

莆田七月海风秋，谁到江东写我忧。露冷芙蓉王俭幕，书藏夹漈郑樵楼。卜居未有安危信，行路方知出入愁。笑指双星河汉阔，明朝未必渡牵牛。
儿牧牛
作者：吴志淳
朝代：明

儿牧牛，丰林清润纵尔游。
长鞭短策莫轻举，从渠饮啮饱即休。
老幼年年仰衣食，耕种田园藉牛力。
早夜单衣自饭之，只恐春来或牛瘠。
日日丁宁语牧儿，老翁饷尔当及时。
笼禽吹笛任相学，慎勿将牛尝苦之。
牛不耕田廪无粟，淮上三年食人肉。
儿牧牛
作者：吴志淳
朝代：明
体裁：古风

儿牧牛，丰林清润纵尔游。长鞭短策莫轻举，从渠饮齧饱即休。老幼年年仰衣食，耕种田园藉牛力。早夜单衣自饭之，祇恐春来或牛瘠。日日丁宁语牧儿，老翁饷尔当及时。笼禽吹笛任相学，慎勿将牛尝苦之。牛不耕田廪无粟，淮上三年食人肉。
句
作者：吴志淳
朝代：明
体裁：句

晚凉浴罢閒无事，水阁东头看月生。
夏日园中清暑二首
作者：吴志淳
朝代：明

青山地僻车马稀，十载倦游歌《式微》。傍溪卜筑面流水，拂石展簟消炎晖。老翁过从就蔬食，幼女补缀成絺衣。西亭去家苦不远，日暮共逐渔樵归。东湖万顷波渺茫，人家多在云水乡。《竹枝》调短阿家女，《桃叶》歌长何处郎。疏林归鸟度花影，近水流萤浮竹光。东山坐待月已出，不觉凉露沾衣裳。
夏日园中清暑二首·其一
作者：吴志淳
朝代：明
体裁：七言律诗

青山地僻车马稀，十载倦游歌《式微》。傍溪卜筑面流水，拂石展簟消炎晖。老翁过从就蔬食，幼女补缀成絺衣。西亭去家苦不远，日暮共逐渔樵归。
夏日园中清暑（二首）
作者：吴志淳
朝代：明
体裁：七言律诗

东湖万顷波渺茫，人家多在云水乡。《竹枝》调短阿家女，《桃叶》歌长何处郎。疏林归鸟度花影，近水流萤浮竹光。东山坐待月已出，不觉凉露沾衣裳。
宿龙庵怀友
作者：吴志淳
朝代：明
体裁：七言律诗

高情久矣念离群，独向山中礼白云。龙送雨来留客住，鹿衔花去与僧分。疏星出竹昏时见，流水鸣渠静夜闻。却忆故人江海去，题诗谁是鲍参军。
小姑山
作者：吴志淳
朝代：明
体裁：五言律诗

长江数千里，屹立一峰尊。开辟由神禹，朝宗自海门。鱼龙藏白昼，星斗动黄昏。祇有孤舟客，归心逐浪翻。
日湖
作者：吴志淳
朝代：明
体裁：七言绝句

玉几东来浮野色，锦溪西下接湖光。道人燕坐心如水，六月荷花镜里香。
春日遣怀
作者：吴志淳
朝代：明
体裁：七言律诗

贫病相兼气未舒，田园虽少乐耕锄。为儒已入他州籍，垂老频收故国书。夜雨湖山人去后，春风门巷燕来初。潘生喜遂閒居志，阮籍从教礼法疏。
春日遣怀二首·其一
作者：吴志淳
朝代：明
体裁：七言律诗

四顾山河归一统，明君文德似唐尧。幽燕地阔干戈息，吴楚春深雨露饶。中古衣冠存旧制，南来律令有新条。腐儒击壤茅檐下，为拟讴歌答圣朝。
春游三首
作者：吴志淳
朝代：明

湖上轻风吹柳丝，湖边细雨湿花枝。百年总有三万日，一日都来十二时。杜老每寻崔氏宅，山翁偏爱习家池。乘閒取醉真吾事，度水看花也自奇。山中兰麝香满林，故人清游能远寻。燕来已觉社日近，寒退始知春意深。山光入眼凝远翠，华影到湖生夕阴。慈云咫尺不一去，薄暮还家空复吟。上日开筵曲水滨，年年相忆在兹辰。千家榆火催寒食，万点杨花照暮春。紫燕却归寻旧主，黄鹂到处唤游人。东来巢父如相问，为觅风流贺季真。
春游三首·其一
作者：吴志淳
朝代：明
体裁：七言律诗

湖上轻风吹柳丝，湖边细雨湿花枝。百年总有三万日，一日都来十二时。杜老每寻崔氏宅，山翁偏爱习家池。乘閒取醉真吾事，度水看花也自奇。
春游三首·其二
作者：吴志淳
朝代：明
体裁：七言律诗

山中兰麝香满林，故人清游能远寻。燕来已觉社日近，寒退始知春意深。山光入眼凝远翠，华影到湖生夕阴。慈云咫尺不一去，薄暮还家空复吟。
春游（三首）
作者：吴志淳
朝代：明
体裁：七言律诗

上日开筵曲水滨，年年相忆在兹辰。千家榆火催寒食，万点杨花照暮春。紫燕却归寻旧主，黄鹂到处唤游人。东来巢父如相问，为觅风流贺季真。
白杨行
作者：吴志淳
朝代：明
体裁：古风

钟陵东门白杨树，行人指点是双墓。墓中夫妇俱少年，一双白璧薶黄泉。黄泉相逢语呜咽，一一从前向郎说。前年郎去客三山，今年郎归白骨还。当时自画蛾眉样，今日却写郎容颜。容颜转似心转切，叫郎不应心断绝。生时不得逐郎行，死时却与郎同穴。丹青遗像留人间，年年泪竹寒生斑。当年曾过延平渡，还见双龙化剑湾。堂前既无父与母，堂下又无儿与女。使妾有子堂有姑，丹心一寸那能枯。六朝盛事付流水，忠义几人能到底。秋风月冷凤凰来，与郎同上吹箫台。
郑元明高启文携友人所画谷口图访予湖山未几
作者：吴志淳
朝代：明

竟日过从喜有馀，萧萧行李借僧居。
江云影落山窗静，野水光鏚夜月虚。
石臼松烟和露捣，寒林柿叶带霜书。
天涯回首多离思，空有新诗独起予。
郑元明高启文携友人所画谷口图访予湖山未几启文先入城府元明独留僧舍一月讲明古今诗文墨制及秦汉以来书法岁晚将归永嘉赋饯
作者：吴志淳
朝代：明
体裁：七言律诗

竟日过从喜有馀，萧萧行李借僧居。江云影落山窗静，野水光涵夜月虚。石臼松烟和露捣，寒林柿叶带霜书。天涯回首多离思，空有新诗独起予。
閒居东湖述怀
作者：吴志淳
朝代：明
体裁：七言律诗

野叟耕锄喜近郊，柴门风雨夜萧骚。卧龙岂欲烦三顾，老鹤长鸣向九皋。北阙湛恩新赐爵，近臣传敕旧同袍。自怜经济全无术，祇有山林兴最高。
题小山水景二首
作者：吴志淳
朝代：明

十年小隐在青山，喜有东湖屋数间。门外白云常在眼，此身浑似钓舟閒。小舟何处问通津，二月东湖柳色新。老向天涯频见画，一枝曾折送行人。
题小山水景二首·其一
作者：吴志淳
朝代：明
体裁：七言绝句

十年小隐在青山，喜有东湖屋数间。门外白云常在眼，此身浑似钓舟閒。
题小山水景（二首）
作者：吴志淳
朝代：明
体裁：七言绝句

小舟何处问通津，二月东湖柳色新。老向天涯频见画，一枝曾折送行人。
喜雨·其一
作者：吴怀贤
朝代：明
体裁：古风

黑云漫四山，殷殷雷声迅。麦秋正及时，忻逢时雨润。淅沥打窗过，沟渠尽流浚。旱久有如此，喜不独田畯。从兹卜丰年，仓箱伫充牣。
喜雨·其二
作者：吴怀贤
朝代：明
体裁：古风

念彼幅�广，生成藉化功。三时苟愆泽，何以望芃芃。银河泻九天，沛泽何冲瀜。原田忽膴润，青苗交远风。始知苏民困，苍苍本大公。
三寺云深
作者：吴恭
朝代：明
体裁：七言律诗

南阜连云特地青，招提森列梵王城。雨馀殿影参差见，月落钟声取次鸣。石上暂留祇树湿，檐端常宿衲衣清。老僧尽日堪怡悦，想与无心绝世情。
残月
作者：吴情
朝代：明

片月太凄清，残宵破镜明。冷交风影落，澹到日华生。黯黯斗门柳，苍苍禁树莺。十年栖息处，一倍想瑶京。
寄东海鹤年贤弟
作者：吴惟善
朝代：明
体裁：七言律诗

鹤皋东望接三山，海上群仙日扣关。虎守月炉丹鍊就，龙吟霜匣剑飞还。故园松菊馀三径，老屋烟霞恰半间。为问林泉逃世者，如公今有几人閒。
寄武昌诸友
作者：吴惟善
朝代：明
体裁：七言律诗

黄鹄山前汉水濆，一时英俊总能文。金钗佐酒年俱少，银烛钞书夜每分。雁杳鱼沉劳远思，狼贪羊狠绝前闻。兵戈故国知谁在？目送西南日暮云。
小游仙
作者：吴惟善
朝代：明
体裁：七言绝句

河汉无声海月寒，长鲸吸浪洞庭乾。一声铁笛风云动，人在危楼第几阑。
莲花庵
作者：吴惟英
朝代：明
体裁：五言律诗

去年花外客，今复到长堤。浅水兼天阔，新蒲与岸齐。钟传高阁远，柳覆小桥低。指点村烟起，归心促马蹄。
西湖长堤
作者：吴惟英
朝代：明
体裁：五言律诗

斜日长堤迥，村烟接帝京。路从溪外转，人在树中行。野草石桥短，沙鸥春水轻。回看游赏地，晴色万山明。
渔父行
作者：吴惠
朝代：明
体裁：古风

东风二月杨柳青，柳塘水滑鱼梁平。鱼行水面弄日色，双双吸浪风还腥。湖山景属渔父久，生涯日棹扁舟轻。中流布网不空举，黄金白雪辉日明。得鱼亦足免家累，逢人何必论满籯。瓦盆盛酒命妻酌，霜刀落脍呼儿烹。我歌尔劝且相乐，江湖老大终馀生。君不见江下渔户苦差役，买田粥网纾官徵，安得一日如吾醉复醒。
秋水泛舟
作者：吴愈
朝代：明
体裁：五言绝句

雨馀沙碛明，风起波纹乱。何处棹歌声，孤舟倚颓岸。
题画
作者：吴愈
朝代：明
体裁：七言绝句

巉崖绝壁一千丈，上有孤树风飕飕。道人不顾荷衣薄，坐冷一片玻瓈秋。
写韵楼歌
作者：吴懋
朝代：明
体裁：古风

银峰翠阁青天上，紫霞仙落标青嶂。上帝拣作仙人居，碧鸡金马遥相望。玉堂仙客杨夫子，天与足下乘云履。朝醉白玉京，暮憩昆明水。昆明点苍复千里，龙吟虎啸两山里。幕府干旄北道贤，杜陵新槛压江烟。元亭亦在芙蓉里，画栱遥凌叠嶂前。词客频挥五色毫，鸾笺千帙续离骚。滇山雨色猎秋兔，溟渤长鲸驱砚涛。曲堤烟柳春愁重，湖影射楼楼欲动。五华倒映湘帘秋，金碧飞来挂晴栋。湘帘晴栋不胜春，江柳江花写句新。百年谁识凭栏意，万里还同听笛人。忆昔点苍山下题诗处，岩桂团团滴香露。花洞空濛紫翠房，银虹宛转天桥路。垂雾鬟娃逐彩鸾，琼台玉宇绛雪寒。翠羽美人拈玉琯，绿玕万树吟旃檀。旃檀楼俯香石涧，鸲玉麝丸供点翰。染云天女散瑶华，剪水瀛妃拂秋练。秋练瑶华冷绣文，墨光渍浸金丝裙。珊瑚钩下歌明月，翡翠屏西牵碧云。碧云迢迢隔滇海，翠水蓝桥频忆君。君不见绛河下与元波通，巨鳌首戴三千峰。须臾一度八千岁，灵物化作双芙蓉。芙蓉五色斲天秀，中有金碧神人宫。才子朱轩频怅望，仙人赤斧屡相从。金蟾一去岂再得，玉杵已化难重逢。昂昂杨夫子，甲世而出群为空。旷代斯文叹廖廓，清时大雅开鸿濛。皦如清庙縆朱瑟，袅如绿水吟孤桐。灏如罗浮万树照古月，凄如洞庭千里叫征鸿。森如冰车雪柱千岩回，烂如锦树珠林万谷重。茂林著作屡充栋，词赋不数三都工。龙鸾科斗逼史籀，八分飞白凌蔡邕。威迟白凤吐文彩，点缋山水增秀雄。公本天人遇尘世，名山今续旧游踪。不然何以朝金碧暮苍洱，白头流滞老南中。至今点苍山下花如昨，玉树凌风吐红萼。翠磴犹蟠紫芝壑，银淙上挂青莲阁。明月窥帘引春酌，石藤飘飘翠垂幕。山雪山云非寂寞，还携采鸾驾黄鹤。
天生桥
作者：吴懋
朝代：明
体裁：七言绝句

天生桥畔削芙蓉，下瞰江流跳玉龙。到此停车非好事，欲从天末问奇踪。
龙泉寺
作者：吴懋
朝代：明
体裁：七言绝句

溪上青山带紫烟，山中梅蕊早春天。仙家春瓮今朝熟，来听泠泠泻玉泉。
七夕立秋二首·其一
作者：吴懋谦
朝代：明
体裁：七言律诗

银河脉脉女牛通，竹影凉生枕簟风。情是隔年留缱绻，秋从今日落梧桐。关城吹角三更外，瓜果惊心万里中。佳节异乡逢两度，倚楼遥望岭云空。
七夕立秋二首·其二
作者：吴懋谦
朝代：明
体裁：七言律诗

仙槎渺渺渡河滨，孤客虔中倍怆神。星汉清深秋色早，天街寂历佩声新。殊方白雁愁边鸟，故国红楼梦里人。一叶乍凉时序爽，旅怀无那独逡巡。
七月十八夜坐见月
作者：吴懋谦
朝代：明
体裁：五言律诗

冉冉生明月，清辉白露浓。有情窥旅帐，无语度疏钟。影落吴江树，光连江上峰。我生似黄鹄，何处税行踪。
和看月
作者：吴懋谦
朝代：明
体裁：五言律诗

江上悬新月，天涯得酒人。万山群籁息，一夕此杯真。积素光摇汉，陵霄影绝尘。淹留话无尽，哀角起伤神。
咏书屋池中并蒂莲·其一
作者：吴懋谦
朝代：明
体裁：七言律诗

堤边菡萏乍开时，且进元亭酒一卮。半夜月明微笑冷，一溪流水晚妆迟。鸳鸯喜傍双头萼，翡翠争穿连理枝。最喜桃根复桃叶，秋风秋雨各相思。
咏书屋池中并蒂莲·其二
作者：吴懋谦
朝代：明
体裁：七言律诗

河汉迎秋七夕凉，亭亭孤干艳虚堂。临风姊妹空群态，照水英皇别样妆。云髻对梳娇靥薄，朱衣同换翠鬟香。飘然老眼看佳瑞，徙倚閒吟对夕阳。
喜月珂上人惠豆豉
作者：吴懋谦
朝代：明
体裁：五言律诗

提馌饷山家，山僧意独加。色甜堪晚饭，香滑佐流霞。金液三年粟，冰浆五色瓜。秋风苏病骨，借尔托生涯。
水仙花
作者：吴懋谦
朝代：明
体裁：七言绝句

姑射群真出水新，亭亭玉碗自凌尘。冰肌更有如仙骨，不学春风掩袖人。
送友虞山读书
作者：吴懋谦
朝代：明
体裁：古风

西郊读书后，豁达无所营。微雨竹间来，忽听仓庚鸣。吾友虞山去，执手伤别情。朱树荣远涧，朗月流前楹。且倾一樽酒，遑计世上名。别后谁笑傲，古阁披纵横。
青县漫兴
作者：吴懋谦
朝代：明

发兴真贪饮浊醪，凫翳队队入蓬蒿。当花孤垒晴花出，尽水荒城秋月高。白眼向来雄睥睨，黄河依旧落波涛。无端又到中州去，客里经年改二毛。乱蝉高柳咽沧州，对酒苍茫独散愁。四海结交馀短剑，中原落日更登楼。帆前花鸟催残鬓，天外云山入早秋。不尽陂塘万里色，西风萧飒送扁舟。
青县漫兴·其一
作者：吴懋谦
朝代：明
体裁：七言律诗

发兴真贪饮浊醪，凫翳队队入蓬蒿。当花孤垒晴花出，尽水荒城秋月高。白眼向来雄睥睨，黄河依旧落波涛。无端又到中州去，客里经年改二毛。
青县漫兴·其二
作者：吴懋谦
朝代：明
体裁：七言律诗

乱蝉高柳咽沧州，对酒苍茫独散愁。四海结交馀短剑，中原落日更登楼。帆前花鸟催残鬓，天外云山入早秋。不尽陂塘万里色，西风萧飒送扁舟。
缺题
作者：吴执御
朝代：明

水浸长天摇砌明，亭亭珠玉绽秋英。晚香冷秀经霜后，淡意疏容与景迎。篱下留连非藉酒，雨中寻觅最多情。飞尘不到莎厅下，爱尔幽香浸骨清。
同华许诸君横塘舟中漫兴
作者：吴扩
朝代：明

四月溪深花气微，远烟明灭闪晴晖。柳条蘸水碧于染，麦穗连云黄不稀。双燕掠波分画桨，片霞生雨洒春衣。同舟况是高阳侣，汗漫三江未拟归。
同白平溪宿古竺
作者：吴扩
朝代：明

天竺古名林，幽期晚共寻。涧阴藏宿雨，松籁答鸣琴。曲笕分泉细，荒除落叶深。中宵无一语，愈觉契禅心。
怀伯兄
作者：吴扩
朝代：明

老至无家别，飘零何处边。音书常不定，生死竟谁传。朔雁伤秋思，阴虫搅夜眠。空庭孤月下，顾影一潸然。
暮登香山
作者：吴扩
朝代：明

石门亘西天，幽花央山路。归鸟竞喧呼，夕阳隐芳树。登登青厓端，偶与群公遇。散坐云壑间，会兹静中趣。纤月何娟娟，清风洒襟素。
桐江夜泊
作者：吴扩
朝代：明

系舟人语静，纤月映江波。木叶秋交下，山烟晚更多。隔云孤磬杳，照水一萤过。渔子间相狎，中宵发浩歌。
游径山
作者：吴扩
朝代：明
体裁：五言律诗

幽径悬青壁，飞淙百道分。涧松交晚翠，溪碓响秋云。净域标龙藏，高峰下鹿群。自馀林阁兴，长啸倚斜曛。
赠水帘周道人
作者：吴扩
朝代：明

洞锁千峰紫气蒸，峭厓珠瀑乱漰腾。道人结屋云深处，自捣茶油供佛灯。
过弹琴峡
作者：吴扩
朝代：明
体裁：七言绝句

悬厓峭壁磴千盘，峡里天光一线看。绕涧琴声听不尽，分明流水曲中弹。
一轮明月满乾坤
作者：吴承恩
朝代：明

十里长亭无客走，九重天上现星辰。八河船只皆收港，七千州县尽关门。六宫五府回官宰，四海三江罢钓纶。两座楼头钟鼓响，一轮明月满乾坤。
句曲
作者：吴承恩
朝代：明
体裁：七言绝句

紫云朵朵象芙蓉，直上青天度远峰。知是茅君骑虎过，石坛风亚万株松。
对月
作者：吴承恩
朝代：明
体裁：古风

人言天上月，中有姮娥居。孤栖谁与共，顾兔银蟾蜍。冰轮不载土，桂树无根株。纷纷黄金粟，岁岁何由舒。一闭千万年，玉颜近何如。相违不咫尺，照我阑干隅。一杯劝尔酒，为我留须臾。
杨柳青
作者：吴承恩
朝代：明

村旗夸酒莲花白，津鼓开帆杨柳青。壮岁惊心频客路，故乡回首几长亭。春深水涨嘉鱼味，海近风多健鹤翎。谁向高楼横玉笛，落梅愁绝醉中听。
柬未斋陶师
作者：吴承恩
朝代：明
体裁：七言绝句

床头社瓮鹅儿熟，江口春船石首来。欲就吾师谋一醉，讲坛何日杏花开。
火焰山
作者：吴承恩
朝代：明

火焰山遥八百程，火光大地有声名。火煎五漏丹难熟，火燎三关道不清。时借芭蕉施雨露，幸蒙天将助神功。牵牛归佛休颠劣，水火相联性自平。
秋夕
作者：吴承恩
朝代：明
体裁：五言绝句

竹火煎茶寺，菱歌载酒航。人间秋夕好，第一是钱唐。
浈阳峡
作者：吴拭
朝代：明

清晨醉别曲江守，直下浈阳望峡口。须臾舟子亦动容，两岸高插数百峰。日气在峡吐不得，苍岚紫霭霏濛濛。下视潭影无天色，但见石根没深黑。十丈岩头灵乳开，百寻壁上暮钟回。余峰一一断复续，蓊葱各欲出风雷。舟中野客苦残病，决眦支颐揽奇胜。不堪夕色下遥阴，翠微枕上寒相竞。
清远峡
作者：吴拭
朝代：明

雨过山气清，两禺望相峙。树里出钟声，烟澄满江水。熠熠林光中，露重滴松子。
栖贤看梅
作者：吴振缨
朝代：明
体裁：五言律诗

万树惟一色，半山堆白云。鸟啼村不夜，香远客先闻。近寺松阴合，横枝涧影分。谁家修竹里，帘外亦纷纷。
仙石庵
作者：吴捷
朝代：明

仙石庵中景，游人少得知。我来造访日，僧出笑迎时。说偈蝉声幻，翻经鸟语奇。天花携满袖，未许问归期。
和彭秀才定求宁阳道上之作
作者：吴捷
朝代：明

五陵裘马舞飞鸾，路熟车轻勿厌难。云锁姑苏明月冷，梦驰天阙晓钟寒。两年琴韵悲童叟，一路棠阴忆钓磻。寄语峰头旧猿鹤，莫将过客等閒看。
寄友人罗观先时观光住梅坑月脑村
作者：吴捷
朝代：明

故人数岁住梅溪，九曲峰头月脑西。长日羡君无事事，将军树下听乌啼。
寿潘邑侯
作者：吴捷
朝代：明

太平天子重循良，花发宁阳满县香。春值三分桃渐熟，萱当两叶日初长。丹砂无事求勾漏，白鹿原来出豫章。端拟寿民还寿国，伫看飞舄入朝堂。
洲渚飞鸿
作者：吴捷
朝代：明

昔人曾步鹤峰头，灵秀原来发雁洲。两水拍天如凤舞，双桥夹日似龙浮。芦花铺月连秋涨，柳线抽风缚夜舟。鹦鹉从来誇胜迹，谁人特向此中求。
舟次回龙镇即景
作者：吴捷
朝代：明

波光万顷秋，层石枕江流。野鸟窥人笑，山花解客愁。晴云开紫阁，岩树架青楼。唱晚渔歌乱，相期结胜游。
车田菉竹
作者：吴捷
朝代：明

淇园曾诵昔人诗，胜地相逢岂易期。曲径拗风回紫陌，疏林筛月落清池。云梳凤尾淩高节，雨拔龙孙接矮枝。好景不争车马到，名人赏识当题碑。
送韩参军解官归越
作者：吴捷
朝代：明

红亭握手对晴晖，烟树苍茫接翠微。一个大钱催客去，半船明月送人归。花开梁化弦声古，云锁稽山夜梦稀。不醉参军今日酒，天涯何处觅渔矶。
送黄学师之崖州
作者：吴捷
朝代：明

珠崖今复见苏湖，五指排空接帝都。琼海宗风归叔度，岭南文学羡番禺。一盘苜蓿留青署，十载寒毡割郡符。此去莫嫌方外僻，天涯有路到天衢。
九月八日直河微雨
作者：吴敏
朝代：明
体裁：古风

风烟凄其暗洲渚，明日重阳今日雨。床头绿酒惜空尊，篱下黄花恨无主。犬吠鸡鸣近直河，楚州东去路无多。川原旷莽青山少，无处登高可奈何！
沽头闸
作者：吴敏
朝代：明
体裁：七言绝句

浮苇生根上陡崖，牛羊原隰有人家。缲车声响南风里，枣树青青落白花。
洸河
作者：吴敏
朝代：明
体裁：古风

洸河水落秋风早，菱叶萧疏菱角老。河边渔船如缺爪，白头夫妇团圞好。往来卖鱼兼卖菱，官府近无渔课徵，夕阳醉卧风吹罾。
漳秋竹枝歌
作者：吴敏
朝代：明
体裁：七言绝句

金线铺前河水深，河流如带草如针。居民多在铺边住，椿树重重高十寻。
答翁明德
作者：吴敏
朝代：明
体裁：七言绝句

轻桡摇曳白鸥群，载酒看山每共君。梦断具区烟雨里，荷花菱叶自纷纷。
文笔峰
作者：吴敬
朝代：明

突屼山岚一带长，轻烟暖日弄晴光。孤峰隐隐淩霄碧，群卉森森过雨苍。霭气浮空迷绕郭，霞浑拂树映斜阳。悬知绝顶最高处，好望蓬莱仙子乡。
衡王题长史王士衡荣恩堂
作者：吴敬
朝代：明

九重丹诏出皇州，褒赠存亡爵冕旒。西阁侍书最勤苦，东斋辅导秉嘉猷。董子文章今代出，贾生才调后人犹。忆君平日多清致，拳拳此去不能留。
对客联
作者：吴文之
朝代：明
体裁：联

张吴二济联床读；严霍同光间世生。
对客联
作者：吴文之
朝代：明
体裁：联

画草发生，顷刻工夫非为雨；笔花灿烂，须臾造化不关春。
对联
作者：吴文之
朝代：明
体裁：联

移门欲就山当榻；补屋常愁雨湿书。
汎舟碧浪湖二首·其一
作者：吴文企
朝代：明
体裁：六言诗

绀塔高悬山寺，兰舟不远人家。载出村庄儿女，折来杨柳桃花。
汎舟碧浪湖二首·其二
作者：吴文企
朝代：明
体裁：六言诗

小棹白蘋洲渡，轻帆碧浪湖风。归到郡城春望，湖山尽在楼中。
登定海八面楼望海
作者：吴文企
朝代：明
体裁：五言律诗

便欲乘潮去，登临小白华。凭谁辨灰劫，无术算河沙。开士元居海，仙姑旧姓麻。蓬莱几清浅，好问蔡经家。
题资福寺同寮友作
作者：吴文企
朝代：明
体裁：五言律诗

行到寺边寺，坐看山外山。讲堂分户牖，野席对溪湾。暗水香厨引，高云绝顶还。茶瓜深话久，欲起更牵攀。
竹居自题
作者：吴文凤
朝代：明
体裁：七言绝句

杲溪幽致类湘潭，一榻清阴六月寒。睡起奸怀何处著，绿云遮断曲阑干。
鹤洲渔唱
作者：吴文扬
朝代：明

烟霞渺渺水茫茫，短笛扁舟杂遝行。一曲咿哑调夜月，数声欸乃入沧浪。沙边矶石渔家傲，江外松涛鹤梦长。醉卧秋风吹不散，满蓬月色水云乡。
有怀义兴崔同仁
作者：吴文泰
朝代：明
体裁：古风

日袅袅兮凉风，山中人兮何所。萝轩兮夜月，薜墙兮秋雨。丹桂发兮岩阿，荷花落兮江渚。我思君兮不来，望南山兮延伫。
楚江清晓图
作者：吴文泰
朝代：明
体裁：古风

昽昽曙光启，湛湛枫江白。河汉纵复横，分明见秋色。天空爽气清，露湿千峰碧。微茫云梦渚，迢递浔阳宅。五柳高且疏，凉风正萧瑟。孤鹤横江来，扁舟正携客。
横塘采莲词
作者：吴文泰
朝代：明

采莲度横塘，荷花远近香。花间擘莲子，多半是空房。
送人之巴蜀
作者：吴文泰
朝代：明
体裁：七言律诗

烟波迢递古荆州，君去应为万里游。倚棹遥看湘浦月，听猿初泊渚宫秋。云开巫峡千峰出，路转巴江一字流。若见东风杨柳色，便乘春水泛归舟。
送人从军之永州
作者：吴文泰
朝代：明

嗟君此别向南州，驿路迢迢万里秋。愁断猿声非故国，梦回月色在孤舟。湘潭水落鱼龙远，衡岳云开雾雨收。闻说从军还有乐，不须怀土更登楼。
送何子方还吴巾兼简一二同志
作者：吴文泰
朝代：明
体裁：古风

城头乌啼朝日黄，城门送客归故乡。边风吹沙道路长，南登雁门踰太行。顾我垂老不得将，萧飒短发垂秋霜。为君此别泪沾裳，归心远逐浮云翔。吴山峥嵘牛斗旁，五湖浩荡烟波苍。故园桑梓连崇冈，万里愁思何茫茫。君家田园亦不荒，归来此乐殊末央。儿女欢笑罗酒浆，远行辛苦忧俱忘。故人若逢滕与梁，为言思君愁断肠。劝君莫辞酒满觞，来宵见月遥相望。
酬陈孟敷见寄
作者：吴文泰
朝代：明
体裁：七言律诗

南浦蘼芜生绿烟，忆从分袂是何年。归来还对山中月，老去唯耕陇上田。几树蝉声凉雨后，一川霞采夕阳边。思君东望堪乘兴，潮落晴江好放船。
青楼曲
作者：吴文泰
朝代：明

青楼少妇悬明榼，软金刺绣罗衣裳。纤歌宛转声绕梁，围屏狎坐飞琼觞。流苏锦帐双鸳鸯，梦魂醉入温柔乡。东风破暖吹红香，落花点点更漏长。游丝飞絮春茫茫，柔肠一寸生秋霜。吴山青青江水绿，燕语莺啼空断肠。
题燕穆之楚江秋晓图
作者：吴文泰
朝代：明
体裁：七言律诗

碧水连空入望深，匡庐秋色正萧森。曙分巴峡猿声断，月落湘潭雁影沈。宿雾收边横荻渚，炊烟起处隔枫林。何因得似归来棹，笑傲衡门自楚吟。
宫词
作者：吴文潜
朝代：明

银箭初添漏水痕，星河如练影长门。最怜一片深宫月，得见清光是主恩。
鸡笼山赋得台城怀古得阳字
作者：吴文潜
朝代：明

谩将遗迹问齐梁，寂寂台城露草荒。废井尚封陵寝气，初钟不唤景阳妆。苍茫野水迷官道，高下寒山出女墙。还忆诵经梁武帝，临风倚树吊斜阳。
哭先师赵考古先生诗
作者：吴文祥
朝代：明

亲炙先生已有年，深知蕴蓄冠群贤。德全圣学相传后，心契人文未画前。造化经纶图要妙，太虚聚散语精研。于今遗世真无愧，祇使愚蒙痛自怜。
北游
作者：吴斌
朝代：明

青山千里来，龙奔出平野。逶迤作都城，黄河走其下。借问宿迁人，在昔何为者。云此生重瞳，虎斗天所假。自矜盖世心，坑秦霸区夏。鸿门逸真龙，乌江陷骓马。至今哀怨声，喑呜海中泻。
天马歌
作者：吴斌
朝代：明

天马西下昆崙墟，腾骧振迅将焉如。雄姿逸气越太古，云騣电尾拂紫虚。頫首视六合，有若樊笼拘。朝穷青天九阖之浩荡，暮极沧海万国之盘纡。骅骝与騄駬，俯伏蹶足空睢盱。大鹏之飞尚不过于九万，六龙岂敢争驰驱。拳毛萦红耀晴雪，高蹄翻霜蹴明月。瑶台两镜入清瞳，五岳层峦挺奇骨。当时飞步凌长安，星流雾转那可攀。伯乐已久死，至今骈足枥槽间。圣朝举鞭策，岂信蜀道难。由来世眼俱混浊，驽骀却鞲黄金鞍。太行盐车每服力，嗟我于此徒盘桓。春风三月来燕山，将随银河上云端。翱翔御道驾天子，出入警跸群生安。
妾薄命
作者：吴斌
朝代：明

大罗天中散花女，一点尘心坠凡土。花颜夺尽天上春，举世蛾眉焉足数。生来祗在深闺中，珠帘翠幕藏春风。清心无瑕皎白玉，月娥星女遥相同。汉家君王自明哲，独选芳容与贞节。龙舆忽上鼎湖云，雀台空望漳河月。苍梧凌空湘水寒，泪痕洒遍金琅玕。一身憔悴不能立，香消玉减凋云鬟。自怜薄命谁为主，仰视云霄澹无语。何时重返蕊珠宫，还散天花作香雨。
宿密多岩兰若
作者：吴斌
朝代：明

宝刹倚青汉，金宫瞰紫烟。岩颠明秀木，天罅落飞泉。香窟幽僧定，云房逸客眠。澄辉沧海月，应与此心圆。
杂体
作者：吴斌
朝代：明

豫章在高岳，挺然出乔林。云霄接飞翰，川谷涵清阴。龙鳞结翠色，贞固如精金。梓人构珠殿，飞斤欲相寻。虽凭万牛力，奈此春山深。大材失平地，倚树空沈吟。
次韵戴尚文游颜山三首
作者：吴斌
朝代：明

颜山倚南斗，秀结鸿荒前。昔有太素人，攀巢卧紫烟。双龙作服御，据地生灵泉。一餐日月精，永保龟鹤年。朝结八极游，夜向三天眠。一朝弃宇宙，遗迹成幽玄。云洞关双扉，别有丹霞天。我今望紫气，遐想穷山川。金仙识灵境，振锡西天来。梵宫跨绝巘，綵翠何壮哉。海水入金钵，洒旱遍九垓。遂令区中人，瞻望心徘徊。我思脱万劫，郁悒惭非才。青莲发兹山，何必登三台。行将睹宝月，高举超凡埃。美人契遐想，濯足青莲池。我亦思攀援，腾空蹑云螭。苍茫送远目，直接扶桑枝。天低流景迥，风远浮景驰。万灵受荼毒，生死皆非宜。仙人与佛子，缥缈何须期。吾当问青天，愿借箕尾骑。
次韵戴尚文游颜山三首·其一
作者：吴斌
朝代：明

颜山倚南斗，秀结鸿荒前。昔有太素人，攀巢卧紫烟。双龙作服御，据地生灵泉。一餐日月精，永保龟鹤年。朝结八极游，夜向三天眠。一朝弃宇宙，遗迹成幽玄。云洞关双扉，别有丹霞天。我今望紫气，遐想穷山川。
次韵戴尚文游颜山三首·其三
作者：吴斌
朝代：明

美人契遐想，濯足青莲池。我亦思攀援，腾空蹑云螭。苍茫送远目，直接扶桑枝。天低流景迥，风远浮景驰。万灵受荼毒，生死皆非宜。仙人与佛子，缥缈何须期。吾当问青天，愿借箕尾骑。
次韵戴尚文游颜山三首·其二
作者：吴斌
朝代：明

金仙识灵境，振锡西天来。梵宫跨绝巘，綵翠何壮哉。海水入金钵，洒旱遍九垓。遂令区中人，瞻望心徘徊。我思脱万劫，郁悒惭非才。青莲发兹山，何必登三台。行将睹宝月，高举超凡埃。
秋思
作者：吴斌
朝代：明

西登望夫台，北眺从军路。霜飞瀚海秋，烟横大荒暮。君心皎凝丹，妾身抱贞素。万里莫相思，捣月寄征服。
续催日鼓谣
作者：吴斌
朝代：明

胡为乎六龙斜飞于若木之金天，复沈沦于西溟澒洞之重渊。日车摧颓势将堕，但闻惊天伐鼓砰轰喧阗。恨无鲁阳所挥之神戈，又无羲和所执之神鞭。徒看光景入海去，惟有雪色千叠春雷喧。日已溺，谁能援。似将宇宙入冥昧，魑魅泣雨神啼烟。烟雨暮，何由晨。肆鬼怪，愁天人。有美二子超凡伦，凝丹泣血惊苍旻。欲攀天上万丈之玉绳，揽此波中咫尺之金轮。力不及，情难伸。歌日鼓，悲无垠。空有蛟龙之翰麟鸾之文，照耀今古诚足珍。心比精卫谁复陈，至今阴气毒天地，几时六合回阳春。吾闻东方乃有扶桑之君、旸谷之神，可以返日、驭升天门。过黄道，御紫宸。安得回光洞照下土之盲人，神君精感应相邻。忽尔金鸡啼白东海天，朱光飞射开幽玄。鼓声惊倒三山巅。白日曙，青阳生。出海屿，游天京。四方咸睹晓色清，麟胎凤鷇含精英。圣皇钦天建太平，作韶武，吟箫笙。譬若日鼓腾天声，乾坤上下俱清宁。亿年万世同光明。
赴召试登凤凰台望大江
作者：吴斌
朝代：明

未登麒麟之秘阁，且上凤凰之高台。凤凰台上极远目，海风飞洒清浮埃。白日出，青天开，但看万里长江从西来。雪中苍茫自无际，直涌大地高崔嵬。朝宗势，去不回，万水尽入东南隈。天堑设，皇图恢，龙盘虎踞雄九垓。金宫宝阙天上开，一人有庆万国来。万国来，咸梯航，天子万寿镇万方。神基永固同天长，寿与江水俱无疆。高台览德来凤凰。
醉歌行
作者：吴斌
朝代：明

登高取醉散我愁，倒卧城南百尺之酒楼。出门但知行路苦，醉乡可以逍遥游。君不能遗身天地上玉京，又不能荣名将相专金城。徒将绿发染春雪，风尘羁系终无成。不如且饮一壶酒，酒尽愁消更何有。醉来豪气不可收，嘘作长虹贯牛斗。
醉歌行
作者：吴斌
朝代：明

登高取醉散我愁，倒卧城南百尺之酒楼。
出门但知行路苦，醉乡可以逍遥游。
君不能遗身天地上玉京，又不能荣名将相专金城。
徒将绿发染春雪，风尘羁绁终无成。
不如且饮一壶酒，酒尽愁消更何有。
醉来豪气不可收，嘘作长虹贯牛斗。
量田谣
作者：吴斌
朝代：明

朝量水田雪，暮量山田月。青山白水人如云，朝暮量田几时歇？尺田寸地须尽量，丝毫增入毋留藏。时旸时雨欣时康，我民欲报心未央。年年增赋输太仓，但愿山积垂无疆。安得长风天外起，吹倒昆仑填海水，更出桑田千万里。
青州歌
作者：吴斌
朝代：明

青州高城雄九州，城门天上飞琼楼。羽林兵卫若熊虎，剑戟耀日寒光浮。迢迢紫陌香尘起，车马争驰迅流水。飞甍万井碧鳞鳞，绿树连阴柳营里。嵯峨城阙帝子宫，天人遥镇沧海东。海波镜净寂不动，鲸鲵不敢扬天风。楼上银壶漏初歇，画角龙吟泣霜月。寒声萧飒落梅花，吹作征人鬓中雪。
颜山歌
作者：吴斌
朝代：明

欲为紫霞赏，遂作丹霄游。颜山秀拔五千仞，况于绝顶凌飞楼。长风吹目空四海，但见天地如虚舟。龙争虎斗血中野，安知此境长悠悠。颜山之势何壮哉，飘如云龙上天来。蟠根走脉极九垓，千岩万壑相萦回。龙池皎雪天镜开。气蒸六合作飞雨，五月下界惊云雷。颜公一去不复回，空有仙迹迷苍苔。凭崖凿翠构珠殿，金仙趺坐莲花台。雄标胜境掩五岳，胡乃僻处东南隈。后来观者登崔嵬，超然顿觉辞红埃。平明攀天望海色，宛若万里潋滟之金杯。此中昔有芸香客，一朝矫翼腾三台。我今苦被风尘恼，欲持长彗人间扫。山花含烟笑人老，青松垂阴得春好。功名感此不复求，便欲巢云拾瑶草。终当羽化随青童，鸡为凤皇犬为龙。青天碧海长相从。回头试问世间士，茫茫尽入三泉中。
白翁毕老年伯锦旋俚言奉送
作者：吴日泉
朝代：明

元老朝廷倚度支，如何勇退急流时。温纶暂许鹏为息，重望兼看凤有仪。京国入燕铨待握，邮亭归鲁传聊驰。独怜犹子年家谊，世世惟翁感最知。
九成台
作者：吴旦
朝代：明

碧玉阑干压故基，虞王曾此驻旌旗。风泉尚带弦琴曲，谷鸟犹呈羽凤仪。二女不来云黯黯，重华何处草离离。郡城北望山如戟，落日微茫似九疑。
刘仙岩
作者：吴旦
朝代：明

裹舄去何勒，灵踪在白云。穿林樵径逗，过垄石泉分。古溜空春色，孤根剥玉纹。岚霏行处薄，花气坐来熏。谷静声相答，天低语可闻。怪猿垂木末，高鸟出人群。未究丹光迹，谁探绿宇文。寄书找隐士，此地绝尘氛。
姑苏道中
作者：吴旦
朝代：明

川途纡曲有馀情，水国湖田曳桨行。震泽蒹葭寒外委，洞庭包橘望中明。烟波尚载扁舟影，露叶虚传响屧声。唯有旧时春草色，年年生绕阖闾城。
宿南华
作者：吴旦
朝代：明

满天凉露净微飔，向夜疏帘手自披。明月故人千里共，白云禅室九秋期。斋钟乍断啼猿续，塔火初燃落雁知。一与远公谈谛义，欲投莲社恋真师。
峡山飞来寺
作者：吴旦
朝代：明

招提幽绝处，千壑捧珠宫。山势悬疑坠，川流曲似穷。黄钟仙管寂，碧玉怪环空。忍草栖灵雾，昙花落慧风。灶残坭尚湿，丹化井犹通。夙昔登临地，题诗忆远公。
崖门吊古三首
作者：吴旦
朝代：明

舆图尽属一行宫，忍见妖星堕海中。阳厄九时胡有运，数逢奇处士无功。山藏战血应为碧，水出游魂半是虹。欲吊英灵何限恨，萧萧松柏起凄风。羌管胡琴一曲歌，南人渐少北人多。空闻杞女齐城哭，不见昭王汉水过。宝册有灵浮海岛，珠襦无主寄烟萝。千年留得孤忠在，成败休论奈尔何。误国由来一字间，上方无剑讨神奸。虞渊日入谁能取，沧海龙游遂不还。夜后蜀禽犹迸血，秋来湘竹总成斑。丹青俎豆休明事，一簇崇祠几仞山。
崖门吊古三首·其一
作者：吴旦
朝代：明

舆图尽属一行宫，忍见妖星堕海中。阳厄九时胡有运，数逢奇处士无功。山藏战血应为碧，水出游魂半是虹。欲吊英灵何限恨，萧萧松柏起凄风。
崖门吊古三首·其三
作者：吴旦
朝代：明

误国由来一字间，上方无剑讨神奸。虞渊日入谁能取，沧海龙游遂不还。夜后蜀禽犹迸血，秋来湘竹总成斑。丹青俎豆休明事，一簇崇祠几仞山。
崖门吊古三首·其二
作者：吴旦
朝代：明

羌管胡琴一曲歌，南人渐少北人多。空闻杞女齐城哭，不见昭王汉水过。宝册有灵浮海岛，珠襦无主寄烟萝。千年留得孤忠在，成败休论奈尔何。
心远亭探梅
作者：吴旦
朝代：明

聊移杖屦探芳魂，翠羽飞时在兔园。玉屑带烟微有态，粉香随水半无痕。新妆巧向檐前得，旧曲愁从笛里翻。遥想溪桥春雪后，几枝疏影傍柴门。
文衡山山水画
作者：吴旦
朝代：明

路入云林一径斜，红尘飞断即烟霞。江南小隐无多地，杨柳阴中祇数家。
无人
作者：吴旦
朝代：明

朔月无弦杀气多，胡儿策马如掷梭。朝射双狼暮射虎，弯弧百万窥黄河。李陵战没二师走，一夜关门惊失守。临洮坚壁待天兵，将军十道出长平。觲弓羽箭照天地，联翻转战不留行。麾下晓遮当户骑，先锋夜拨骨都营。蚩尤入昴胡当灭，胡骑散乱胡兵折。边风飒猎骝马骄，万里长嘶饮胡血。阵略閒收虎豹韬，笛声细弄关山月。朝那之北胡尘清，捷书旁午报承明。十年塞下操戈客，白首无劳事战征。
晚夏纳凉
作者：吴旦
朝代：明

梧阴已过墙，推枕别羲皇。树脚留残雨，山眉媚夕阳。私蛙登草阁，幺凤宿花房。野色苍茫至，迎风闻暗香。
曹溪观荡水石还遇沧师邀酌
作者：吴旦
朝代：明

山路少蹊径，行吟随所之。偶然閒坐处，便是会心时。石坠分泉口，云过桂树枝。野僧邀共酌，不觉忘还期。
月溪
作者：吴旦
朝代：明

玉洞藑无门，珠帘不可捲。梯峰陟穷渎，刬石臻遥岘。蹊参灌木入，行并修篁转。禅界稍歇堙，灵泉犹清浅。花凋龙女台，草积象王辇。二梵行当已，三车谁能演。籍草停旷踪，抚柏豁英眄。翠函岫类滴，云抹林疑剪。感运心所怀，浩歌兴粗遣。
海珠游览
作者：吴旦
朝代：明

地控鲛人室，天回象帝宫。宝花纷映水，香阁迥临空。刹影江鸿触，钟声海雾笼。戒珠长不灭，灵景夜昭融。
游小金山
作者：吴旦
朝代：明

碧水流无极，苍山望不穷。宝花飘象驾，珠树绕龙宫。二梵何年续，三车此地雄。心猿坐来刊，知在惠门中。返照到兰舲，龙宫喜暂停。竹边山气紫，蘋外水烟青。乍逆喧林鸟，低飞出草萤。高斋夜无寐，听诵法华经。
游小金山·其一
作者：吴旦
朝代：明

碧水流无极，苍山望不穷。宝花飘象驾，珠树绕龙宫。二梵何年续，三车此地雄。心猿坐来刊，知在惠门中。
游小金山·其二
作者：吴旦
朝代：明

返照到兰舲，龙宫喜暂停。竹边山气紫，蘋外水烟青。乍逆喧林鸟，低飞出草萤。高斋夜无寐，听诵法华经。
玉峡夜泊闻歌吹声
作者：吴旦
朝代：明

江潭日欲上，汀洲露未重。赵女歌正扬，越客魂先动。玉柱应离鸾，瑶笙学调凤。窈窕子夜声，悽恻江南弄。繁音逐水流，哀响因风送。曲罢夜苍苍，踟躇人如梦。
登虎头岩
作者：吴旦
朝代：明

日观擅东岱，朱陵揭南霍。惟兹襄二美，嵼然拔穷壑。龙惊矫以龈，鸟骇翔而矍。云阵中合离，水军乍前却。碨如树怀瘿，駮若笋摧箨。干云两耽耽，烛坤双腭腭。誇秦伟崤函，论蜀雄剑阁。履险令志疑，乘危俾魂愕。窥谷转层深，眺野增辽廓。神庭富椷滕，仙府多扃钥。清泥代不枯，石髓春踰烁。愿言寄考槃，孤高撷灵药。
百丈带
作者：吴旦
朝代：明

细草烟萝郁不分，玉泉飞下坐间闻。幽花莫覆岩前石，留与僧来看白云。
秋夕城闉纳凉
作者：吴旦
朝代：明

同游冠盖晚相招，泽国山川正泬寥。官阁迥临秦代垒，女墙斜带越江潮。流萤草短风先入，绕鹊枝长露易飘。多少高楼人不寐，碧天凉月夜吹箫。
翠峰草堂
作者：吴旦
朝代：明

对君何处问，迢递草堂深。独坐寡尘虑，微吟生隐心。孤峰留晚照，平野带秋阴。庭下栽松树，苍苍已满林。
贵幸篇二首
作者：吴旦
朝代：明

常陪车驾幸甘泉，少小偏承汉主怜。日暮羽林传警跸，花骢嘶过禁舆前。全家历叶事金门，诏改黄山作赐园。任选禁兵随出猎，九重深邃有谁言。
贵幸篇二首·其一
作者：吴旦
朝代：明

常陪车驾幸甘泉，少小偏承汉主怜。日暮羽林传警跸，花骢嘶过禁舆前。
贵幸篇二首·其二
作者：吴旦
朝代：明

全家历叶事金门，诏改黄山作赐园。任选禁兵随出猎，九重深邃有谁言。
入荔吟·其一
作者：吴时来
朝代：明
体裁：五言律诗

万里人孤宦，强吟纵步行。云光穿洞出，树杪带江声。到处山溪险，沿村虎豹横。素心吾道在，无用击青萍。
入荔吟·其三
作者：吴时来
朝代：明
体裁：五言律诗

危途虽可畏，且莫废吟哦。未忍诸蛮困，其如两鬓皤。霜寒看落叶，俗悍听苗歌。捧檄今来此，伥人莫渡河。
入荔吟·其二
作者：吴时来
朝代：明
体裁：五言律诗

君恩承累代，均是出岩疆。有梦寻松菊，无媒靖□狼。艰危思父母，书剑惜凄凉。寂寞蛮封吏，萦情是帝乡。
初到横江
作者：吴时来
朝代：明
体裁：五言律诗

濯足横江水，为家又此城。雨馀山似拭，风息浪初平。石碛沿江静，沙痕傍月清。修藏随所遇，淹滞岂无成。
游青山
作者：吴时来
朝代：明
体裁：七言律诗

古寺云边一径逢，岩头高仰化人踪。巑岏石势飞泉上，�霭郊城树色中。秋月半江明法印，疏松十里响元风。美人已结名山约，吟赏还来信宿同。
火烟石
作者：吴时来
朝代：明
体裁：古风

火烟隔江双巨石，拾仞壁立江之侧。何处渔翁来收钓，举刀砍水水为赤。刀尖初刺岩石裂，刀背才翻江水咽。至今岩石如纸平，挥毫我欲洒沧瀛。摩崖不借鲁公笔，跪石恐为蟠溪吟。忆昨蹩躄生烦忧，每望沧海登高丘。横河跨海徒梦想，十洲三神难竟游。即今系舸且浮沉，坐向岩头招白鸥。白鸥问我谁氏子，岂亦吕梁观水者。铜柱燕然各有投，何如散发弄扁舟。
焦山夜归
作者：吴时来
朝代：明
体裁：五言律诗

古寺探幽去，山城倚醉归。留人林月上，醒酒暑风微。渔唱摇江渡，村灯照夕扉。独怜沙上鸟，已宿尚惊飞。
秋日登狼山
作者：吴时来
朝代：明
体裁：七言律诗

江汉西来万里秋，东溟蜃气坐全收。波摇绝域诸天接，日映洪涛众屿浮。地尽东南须保障，江吞吴楚此咽喉。望中细数遥山净，击楫中流叹昔游。
二月二日社饮分得花字
作者：吴昂
朝代：明
体裁：七言律诗

分春明日候晴霞，二月祥风草始芽。无奈寒威侵短褐，时惊冻雨点轻沙。负冰鱼陟还潜穴，出谷莺迁未集枒。却忆在闽游冶日，山城风暖落桃花。
元旦
作者：吴昂
朝代：明
体裁：七言绝句

床头堆积是书篇，晨起朱霞映篆烟。晚兴偶移溪上屐，冻梅含雪报新年。
集水竹居
作者：吴昂
朝代：明
体裁：七言律诗

一溪绕塔过前庭，脩竹千竿列翠屏。潭水照人僧眼碧，海山当座佛头青。冲冰鼓棹乘幽兴，拨火煨炉尽主情。醉后归舟载明月，沿溪听诵宝函经。
桐柏
作者：吴昊
朝代：明
体裁：古风

平生看山爱桐柏，有山如此为名山。九峰双阙迢递起，秀色可掬烟霞间。楼阁崔嵬迥相向，桃花洞门深不关。葛仙一住几千载，阅此日月双转环。鹤背笙箫振寥廓，遗音往往闻林端。西崖有井数百仞，丹光灵彩浮朱阴。昨夜长松发天籁，似惊遗佩声珊珊。蓬莱咫尺原易到，独愁踪迹迷榛菅。此来暂欲须大药，服之驻我将衰颜。山中羽客吾宗秀，相与携手超尘寰。竹房宴坐已半月，笑歌顿觉忘忧艰。手招乔盈非不好，但恐泉石缘犹悭。芝草琅玕隔云圃，小桥流水空潺湲。摩读古碑视往事，章残字缺苔斑斑。临风徙倚独回首，惟见绝壁青巑岏。武陵从来憩渔钓，曼倩自足追仙班。他年双成有消息，吾其抱琴来往还。
春从天上来
作者：吴易
朝代：明
体裁：词

有个惺惺。记云亸春鬟，波剪秋睛。哀弹丽曲，嘹唳流莺。笔走锦字蛇惊。忆挑灯丙夜，翻青史、评判豪英。两心期，待功成拂袖，梅墅莼汀。蓦然江湖风景，怅柳拂章台，憔悴青青。是耶非耶。楼空人去，梦语呜咽悲凝。纵成灰心事，多情债、浩劫魂萦。恁飘零，韦郎两世，杜牧三生。
满江红
作者：吴易
朝代：明

斗大江山，经几度、兴亡事业。瞥眼处、英雄成败，底须重说。香水锦帆歌舞罢，虎丘鹤市精灵歇。尚翻来、吴越旧春秋，伤心切。伍胥耻，荆城雪；申胥恨，秦庭咽。羞比肩种蠡，一时人杰。花月烟横西子黛，鱼龙沫喷鸱夷血。到而今、薪胆向谁论，冲冠发。
观莳
作者：吴易
朝代：明
体裁：古风

四月鴶鞠鸣，五月插新秧。南风吹平畴，萧疏间成行。甘雨久未施，东作意仓忙。此乡最濒湖，泻海惟三江。湖身若仰盂，江口若括囊。东娄没故道，吞噎浩汤汤。夏公凿黄刘，吴淞走中央。安澜见禹绩，蓄泄匪及详。疏排后忠介，塍岸前文襄。于时穑事盛，熯涝多周防。举锸烟云兴，欢笑馌酒浆。吴讴互激远，风俗登陶唐。转输甲数郡，精粲供上方。呜呼百年来，今古一慨伤。涂泥往所载，水柔土不刚。治水等治兵，操纵贵在纲。蓄之欲谨驯，驱之欲奔骧。上圯下则淀，陂荡归豪强。淞流日缓细，渠沼飞尘黄。昔也忧在潦，今乃并患旸。外梗与内壅，相循终两妨。空霞抱赤日，天汉何青苍。桔槔无时休，夜月声哀凉。焦焚竟大半，莳殖安所将。妇子对欷歔，其意即戈斨。吾闻园田制，纵浦间横塘。斗门时启闭，撩浅众力勷。浦浚三丈降，堤厚八尺昂。斯工豫农隙，督率免乱尝。奈何三公后，水利终茫茫。催科号曰能，本计让未遑。东南国命系，荒哉问商羊。嗷嗷幸霖㴻，伫兹粳稻香。秋成急漕挽，未计陵汝仓。圣人勤精禋，蛟龙奔盛祥。岂必恃地力，天心宜降康。努力事胼胝，微衷荅穹苍。
贺新郎·戏马台
作者：吴易
朝代：明
体裁：词

九曲洪河泻。似重瞳、风流豪宕，美人骏马。蓦涧注波三十万，盖世暗呜叱咤。目断处、高丘浩野。成败难平广武叹，尽纷纷、竖子王和霸。君莫笑，拔山者。卯金龙种堪无价。下梢头、使君匕箸，寄奴田舍。玉帐茱萸歌吹满，旧楚楼船台榭。对寂寞、山川图画。斗虎英雄争鹿地，付乌骓、赤兔渔樵话。藉草坐，泪盈把。
邺宫
作者：吴易
朝代：明
体裁：七言绝句

千骑宫娃簇仗新，白樱桃拂紫纶巾。年年遗殿花争发，可忆当时马上人。
东湖杂诗·其一
作者：吴昜
朝代：明
体裁：五言律诗

百代伤心地，风烟莽不收。江山一吊望，吴越几春秋。鸿雁青枫渚，芙蓉白露洲。霸才今寂寞，何处问扁舟。
东湖杂诗·其三
作者：吴昜
朝代：明
体裁：五言律诗

浩荡晴波远，萧疏古岸秋。沙明矜独鹤，风淡悦群鸥。此日五湖长，浮云万户侯。临渊寻片石，真欲老披裘。
东湖杂诗·其二
作者：吴昜
朝代：明
体裁：五言律诗

清时敢避地，坚卧竟如何。两岫窗中入，千帆枕上过。饥鹰翻健翮，老鹤立平柯。招隐谁当赋，苍凉起棹歌。
东湖杂诗·其五
作者：吴昜
朝代：明
体裁：五言律诗

寂寂顾荣扇，萧萧张翰莼。斯人不可见，秋色几回新。水涸蛟龙蛰，风高鸿雁宾。江湖摇落里，怀古一伤神。
东湖杂诗·其四
作者：吴昜
朝代：明
体裁：五言律诗

停午片阴合，移时急雨鸣。檐虚旷野失，壁破怒涛倾。龙饮前溪罢，虹依北岸生。新晴豁远目，喜见众峰清。
满江红·和王昭仪
作者：吴昜
朝代：明
体裁：词

回首昭阳，千里外、愁云凝色。那堪忆、蛾眉初入，承恩瑶阙。画凤殷勤团扇底，当熊宛转金舆侧。叹帝城、烟景入悲笳，容华歇。
骊山恨，终难灭。青冢怨，何须说。对新斋清磬，暗沾襟血。苦竹青迷瑶瑟雨，衰兰秋老铜仙月。愿化为、彩石补完他，乾坤缺。
大忠祠二首·其一
作者：吴晋昼
朝代：明
体裁：七言律诗

张陆南行逡复巡，文公此去不回轮。乞师此日无援楚，蹈海何人肯帝秦。秋雨浪花千掬泪，春风麦饭一杯尘。蘋丝荔子来时节，拜罢青天泣鬼燐。
大忠祠二首·其二
作者：吴晋昼
朝代：明
体裁：七言律诗

青山何处慈元殿，突兀诸公俎豆留。赵氏又生婴杵臼，雁门重续鲁春秋。炎飙欲飐清霜下，逝水难消碧血流。落日轻霾人不见，秋来花外听軥辀。
崇德中秋
作者：吴晋昼
朝代：明
体裁：七言律诗

语儿泾上系轻舸，语儿泾前闻棹歌。客逢端正那堪别，月惜玲珑不肯多。沙觜一痕牵紫荇，浪花双叠走红螺。坐来幽瑟添无限，釂尽清尊可易酡。
梅花
作者：吴晋昼
朝代：明
体裁：七言律诗

经春荒却读书台，为惜冰颜敢自回。一月伴君差可老，百花从此不须开。铅华不爱天孙赠，彤管难通凤鸟媒。愿与花神乞延寿，一教桃李识仙才。
粤行舟发槜李敬次大人述怀
作者：吴晋昼
朝代：明
体裁：五言律诗

池草梦惆怅，竹林怀古辛。一舟千嶂月，双剑百蛮人。古茧临书放，仙螺酌味真。关河谁物色，矶鸟故相亲。
绝句
作者：吴晋昼
朝代：明
体裁：七言绝句

黑云如海湿难飞，寂历渔翁暝未归。拾取簖头双雪尾，秋江深处挂蓑衣。
钓台
作者：吴晋昼
朝代：明
体裁：七言律诗

先生自不识天子，文叔何曾知故人。珠泽涪溪各成志，玉璜金锁俱飘尘。当年梅尉附瓜葛，比舍桐君遗藻蘋。彷佛云仍自蒙叟，碧波深处通濠津。
闻磊斋家给谏叔氏以予告还里志喜三首·其一
作者：吴晋昼
朝代：明
体裁：七言律诗

独辞仙掖谢明恩，吾道于今石介尊。天下共推江次伯，山中重续许云村。霖收碧海龙归窟，露吸青霄蜕在园。应笑竹林游子倦，不随童稚候江门。
闻磊斋家给谏叔氏以予告还里志喜三首·其三
作者：吴晋昼
朝代：明
体裁：七言律诗

三年雷雨回天力，万里云霄去国心。大隐宅传萝石旧，游仙风驭竹田深。何人共领鸥湖社，有客将归华萼林。不审阿蒙堪预否，谭玄他日窃知音。
闻磊斋家给谏叔氏以予告还里志喜三首·其二
作者：吴晋昼
朝代：明
体裁：七言律诗

绮里当年返凤阿，家风重和采芝歌。屠龙手在调猿鹤，补衮身閒制芰荷。绿野客来呼白满，清斋花发草玄多。松风未解葵心结，消息虞渊望鲁戈。
采莲曲
作者：吴晋锡
朝代：明
体裁：乐府曲辞

打桨向西洲，回船入南浦。共怜莲叶香，谁识莲心苦。
赴西州任道中即事
作者：吴景明
朝代：明
体裁：五言律诗

滩险飞流急，林深毒雾遮。溪行朝避蜮，山宿夜防蛇。屋匝桄榔树，篱编茉莉花。从知边徼地，风土异中华。
双忠庙
作者：吴景熙
朝代：明

中唐天宝末，万里胡尘昏。两京既不守，百僚争窜奔。桓桓张许公，秉义江淮间。睢阳抗要冲，百战阅险艰。慷慨忠义士，焦劳摧肺肝。孤城忽食尽，饥肠为辛酸。终焉费力敌，西拜泪潺湲。平生誓许国，视死非所难。忠魂上诉帝，悲号达天关。雄名垂竹帛，闻风心胆寒。灵祠依山麓，千载瞻遗颜。我来重致辞，肃恭荐蘋蘩。临风发浩歌，击节空长叹。
前阳别墅
作者：吴木
朝代：明
体裁：七言律诗

碧水溶溶蒲野塘，绿杨冉冉隐农庄。东溪西荡皆荷芰，后落前村尽柘桑。樊圃露滋蔬叶嫩，舜田雨足稻花香。春秋拟结乡村社，鼙鼓喧天荐豕羊。
雨打元宵
作者：吴木
朝代：明
体裁：七言律诗

今岁元宵好富灯，天公何事不开晴。那堪苦雨淋无歇，阻却游人玩不成。各庙六鳌空璨璨，四方八境冷清清。银花火树无人赏，辜负通宵不锁城。
临淮道中雪
作者：吴本泰
朝代：明
体裁：古风

昨日春气暄，仆夫俱喘汗。今晨北风厉，雪花卷行幔。天时自回薄，人意惊错换。况乃事徂征，恻恻羁魂断。长淮望不极，钟离道方半。踉跄赴邮程，渺瀰惑阡畔。暝鸦寒不呼，翻飞忽零乱。车上冰满髭，车下泥没骭。红烛映深帘，宁知旅人叹。
任丘张氏园蓝田先生授经处
作者：吴本泰
朝代：明
体裁：古风

不识鱼君陂，幸识鱼君令。城隅敞台榭，水木相翳映。谓予此栖迟，差可閒眺听。是时秋气深，白露渐兰径。瘦石裹苔斑，寒花栖蝶暝。女墙逻柝喧，梵阁宵钟应。虑淡群物轻，时危百忧并。皎皎明月枝，惊乌栖不定。茗窗静披览，冥缅独无竟。昔贤曾授经，履屐痕犹剩。
候舟
作者：吴本泰
朝代：明
体裁：五言律诗

浦口千樯集，占风信宿迟。长云鸿没影，古垒树无枝。人语殊方杂，客心孤月知。汤汤浊河水，利涉问舟师。
冬日村居
作者：吴本泰
朝代：明
体裁：五言律诗

短景催年尽，荒斋拥膝安。甘蕉经雨败，丛菊抱霜乾。闭户腰肢健，干人齿颊难。得閒能几日，杯勺此盘桓。
春晓
作者：吴本泰
朝代：明
体裁：七言绝句

南来消息断归鸿，江国迷春晓梦中。斜带参星杏花白，依稀墙半宋家东。
沁园春
作者：吴本泰
朝代：明
体裁：词

天堑雄都，龙虎盘回，弓剑藏舟。自翠华缥凤，宸游不返，黄旗紫盖，王气全收。铁锁沉江，铜驼卧棘，肉食何人为国谋。风云散，听一声鼙鼓，瓦裂金瓯。梧桐败叶惊秋。见六代、繁华扫地休。叹景阳旧井，银瓶长坠，乐昌破镜，玉筋空流。白社尊罍，乌衣门巷，烟草迷茫不可求。孤臣泣，过伶仃洋里，惶恐滩头。
满江红·和王昭仪
作者：吴本泰
朝代：明

白雁南飞，摇落尽、汉宫秋色。笳吹起、霓裳声断，绛河仙阙。翡翠巢空金殿里，鸳鸯瓦碎瑶台侧。忆春风、拂槛露华浓，都销歇。尘黯淡，灯明灭；蛩语似，支离说。怨琵琶空抱，杜鹃啼血。戍柝惊回鸡帐梦，玉容羞照龙沙月。莫悲伤、环子系罗衣，君恩缺。
由歙邑入海阳
作者：吴本泰
朝代：明
体裁：五言律诗

浅濑无舟渡，回溪有路通。独行过市上，元只在山中。荠麦摇晴绿，林蕉逗晚红。清钟隔岩寺，留憩听松风。
秋住湖口
作者：吴本泰
朝代：明
体裁：五言律诗

雨夜官城暗，霜期候雁呼。瘦筇黄叶寺，高枕白云湖。岁月伤羁客，烟波狎钓徒。醉吟枫落句，秋思满东吴。
西湖竹枝词·其一
作者：吴本泰
朝代：明
体裁：词

与郎暗约段桥西，早起妆楼欲下梯。宿雨半收晴不稳，恼人最是鹁鸠啼。
西湖竹枝词·其三
作者：吴本泰
朝代：明
体裁：词

放生池岸柳丛丛，香阁临幡四面风。轻薄少年乘醉过，手提射鸭竹枝弓。
西湖竹枝词·其二
作者：吴本泰
朝代：明
体裁：词

荠麦青青三月三，看看草色暗湖南。忙催姊妹烧香去，戴胜来时又养蚕。
西湖竹枝词·其四
作者：吴本泰
朝代：明
体裁：词

踏青湖上懒归家，更爱山行辇路赊。妾上笨车郎跨蹇，西湖十八里梅花。
赋得草径入荒园
作者：吴本泰
朝代：明
体裁：五言律诗

匝地蘼芜绿，戎戎接短垣。路迂随鹿引，村静觉禽喧。泫露沾芒屦，颓阳卧瓦樽。园丁浑解事，野蔌具盘飧。
陋巷井
作者：吴本泰
朝代：明
体裁：古风

改邑不改井，泠泠无古今。原泉何方来，或是泰山岑。仰之既弥高，仰之亦弥深。屡空其庶而，澹然助斋心。仲尼饭蔬饮，应与共酌斟。禹稷忧饥溺，易地同所任。至味无异旨，乐哉此中寻。
李景洪小山筑成随赠
作者：吴柱
朝代：明
体裁：古风

满目借云山，林泉竞潇洒。主人无长物，随地栽梧槚。群峰晚作阴，万木秋成赭。适意慕渔樵，放浪追风雅。幽独本吾师，荣辱何为者。荒城雉堞云，落月鱼鳞瓦。聊作遂初游，岂尚耆英社。
无题和斗生二首·其一
作者：吴栻
朝代：明
体裁：七言律诗

海外云生碧浪阴，赪鳞苍雁总浮沈。寥寥天汉双星小，寂寂梨花一院深。贞玉有光还易见，明珠无定杳难寻。轻鸾欲绣愁无力，除是灵芸七孔针。
无题和斗生二首·其二
作者：吴栻
朝代：明
体裁：七言律诗

巫山远在暮云中，愁隔春灯一点红。莫道金刀难剪水，须知纨扇也惊风。化为蝴蝶飞才并，除是鸳鸯睡不同。最是游丝无赖甚，又牵春去过墙东。
苦寒
作者：吴栻
朝代：明
体裁：古风

严霜摧百草，北风何其凉。我愁岂在躬，爱此道路长。忽忽行役中，不复知景光。凝冰属仲冬，万物咸闭藏。吾非寒号虫，乃思骄凤凰。踌躇三叹息，落日照路旁。
和启新先生丽泽堂原韵
作者：吴桂森
朝代：明

读易三更夜气严，星星活火地炉添。望洋海若亲师益，仰止高山得友谦。月色中庭言外象，梅香一点眼前占。羲皇意思凭君看，莫负天花满座拈。
季春清明前二日赴门生秦神之王行可诸友讲会，至华藏寺，壁间见先祖题号宛然而诗已剥蚀，缅仰百年不胜感慕，因和钱古山韵重题
作者：吴桂森
朝代：明

遗墨龙蛇隐，题名日月新。我增先世感，山是旧时春。坐倚崖前柏，蔬餐涧底蘋。寻幽皆胜侣，飞雨欲沾巾。
涤砚池
作者：吴桂森
朝代：明

疾风振崇冈，乔柯声欲裂。陟登鸿山颠，顾瞻思前哲。池涤砚上香，遗井一泓冽。白日蔽炎精，庶谗媾群孽。五噫出帝京，冥冥飞影灭。冲波荡浊世，千载高迹绝。湛寂青山中，空有余芳烈。汲泉坐池旁，一饮神自澈。沃我冰雪肠，不因釜中热。
东湖
作者：吴桂芳
朝代：明
体裁：五言律诗

东湖行一曲，十里柳烟齐。远屿浮空碧，长云压水低。岸香闻杜若，沙净浴凫鹥。更爱维舟处，夕阴莲叶西。
西江月·秋泛
作者：吴桢
朝代：明

极目烟波渺渺，停舟新秫家家。橹声咿轧战风鸦，寂寞寒潮西下。呼我扫愁红友，看残篱畔黄花。人生适意不须他，竹屋蓬窗聊且。
东生湛园
作者：吴梦旸
朝代：明

道路谈丘壑，惟于此地亲。了无尘事到，各有土风陈。池集常来鸟，花窥将去人。烛销仍缱绻，半为惜残春。
中秋日赵文度过小饮
作者：吴梦旸
朝代：明

相逢说牢落，况乃值清秋。满地已黄叶，他乡应白头。酒边愁较缓，身外老堪休。为赠青天月，须君尽日留。
为钟清叔题薛五兰卷
作者：吴梦旸
朝代：明

薛五嫁人苦不早，皆知倡家擅技巧。写生乃是第一技，所见无如此卷好。蕙质兰心有深寄，叶叶茎茎吐幽思。其余点缀亦复佳，剡藤数丈披清气。画兼题咏频致余，余亦每呼薛较书。居然独立脂粉外，芗泽全抛弦索疏。通国名娃出其下，仍嗟举世无知者。眼中钟叔比钟期，此卷只应遗叔也。叔也有情情复起，我题情语情如水。枉教梦到湘江头，湘江水绝兰枯死。
偶成
作者：吴梦旸
朝代：明

江上元无暑，凉风暑尽收。鬓毛吹已短，还度几回秋。
再遇汪景纯
作者：吴梦旸
朝代：明

金陵乐府杜秋娘，宛转新声隐洞房。林木尽飞江水咽，那教人听不回肠。
别黄伯传
作者：吴梦旸
朝代：明

但作寻常别，不作寻常语。夜深江月来，还疑未别汝。
古道庵望华享
作者：吴梦旸
朝代：明

沿江指遥白云隈，树底空床遍绿苔。今夜道人来借宿，前峰先有鹤飞回。
同周叔隐夜坐
作者：吴梦旸
朝代：明

罢酒尚寒色，颓然拥衲衣。洞萧吹雨歇，残烛映江微。道路人将老，乡园梦不违。连朝常少睡，支枕问清晖。
同潘景升顾嘿孙集湖上代妓作
作者：吴梦旸
朝代：明

妾家白门杨柳下，杨柳当年系郎马。又住钱塘杨柳边，杨柳仍藏乌哑哑。生憎哑哑乌，逐郎郎在湖，聊复为郎提玉壶。泛月月未起，萧萧一湖水。向月人人道有情，未见情人为情死。君不见白使君苏使君，一呼小蛮一朝云。今日妾歌《懊恼》词，借问使君闻不闻？无端再唱《金陵》乐，若个天涯不流落。好认西湖是妾家，南屏山前多藕花。藕花折郎手，花飘不得藕。心知郎有他，为郎来劝酒。一诉姊妹知，不如诉郎友。将寻小小过西陵，月落天低江渡口。
同翁晋还自吴门志别
作者：吴梦旸
朝代：明

明朝子解去，昨日送茅维。芳草犹在望，素心还自持。旅魂花片片，人影髻丝丝。近日情如许，那为万里悲。
和孝若湖上作
作者：吴梦旸
朝代：明

浩眇湖之阳，信为子所止。氛浊一以屏，冲襟净于水。凉风四面来，暝色从中起。茫茫触无情，情来莫为理。宁以终古怀，委之波靡靡。
和陶饮酒二首·其一
作者：吴梦旸
朝代：明

何悔不学剑，岂云不上书。归来坐凉月，绿水周吾庐。庭草一以新，知是春风初。故人惟故心，独不谓吾疏。相向宛夙昔，岂不怀旧都。举目盛云物，安能无欢娱。
和陶饮酒二首·其二
作者：吴梦旸
朝代：明

徇名视逐末，锱铢为重轻。置身等草木，安得无衰荣。华屋歌未阕，白杨闻哭声。向平果何意，问死仙如生。
夏玄成邀集中园歌
作者：吴梦旸
朝代：明

君胡为乎衡门下，偃卧中园号桑者。满床图史安得贫，鸭阑鹤栅供萧洒。比邻大贾谁过从，柴桑篮舆多从容。生徒散去亦不索，退院老僧方打钟。我独来寻一二友，如君悠悠吾且朽。烹葵剥枣饶盘餐，不妨案头权设酒。有酒便堪酬酒徒，白头能傍酒家胡。人间何许快意事，大叫一掷成枭卢。清商旧谱新声续，还唱江南《采菱曲》。曲声半落风雨边，人影蹒跚灭华烛。今人之乐乐未央，古人一往谁能将。我怀古人色凋丧，出门空觅江都相。荒丘野蔓谁家宫，玉钩斜上吹凄风。欲将衰白变美好，八公山上皆青草。何如诸公达者为，使我一饮成淋漓。客散吾留雨如注，好君正在萧飒处。还将旧事仔细论，惟有邗江之上潮来去。
姚百雉见访
作者：吴梦旸
朝代：明

一杯缘尔设，心曲直须陈。花下何由老，吟边那得贫。史无磨镜事，客有卖浆人。似此谁闻得，惟应向我频。
孝若将入山送之
作者：吴梦旸
朝代：明

山中多有好生涯，涧户云关不苦赊。试觅前朝避兵处，至今犹住几人家。
孝若留饮短歌
作者：吴梦旸
朝代：明

絺洲之上何所为，向君索酒酒勿迟。
今夜不醉今何时，虚檐烛短风雨苦。
君属我歌君可舞，座中无言心各许。
主人胡不进乐方，语及丧乱哀国殇，使我罢酒色不扬，更
欲片言追大雅，数十年来谁作者，朱丝无声双泪下。
君不见吴生轻作万里人，五年三踏长安尘，明朝告别无可
陈。
我道今人贤，将恐君掩耳。
我道古人贤，不知古人死。
但愿君家有酒吾且止，眼中依依二三子。
孝若留饮短歌
作者：吴梦旸
朝代：明

莼洲之上何所为，向君索酒酒勿迟。今夜不醉今何时，虚檐烛短风雨苦。君属我歌君可舞，座中无言心各许。主人胡不进乐方，语及丧乱哀国殇，使我罢酒色不扬，更欲片言追大雅，数十年来谁作者，朱丝无声双泪下。君不见吴生轻作万里人，五年三踏长安尘，明朝告别无可陈。我道今人贤，将恐君掩耳。我道古人贤，不知古人死。但愿君家有酒吾且止，眼中依依二三子。
宝盖朝岚
作者：吴梦旸
朝代：明
体裁：七言绝句

湛露晞时晓雾轻，千林入画四山清。僧庐只在多云处，隐隐疏钟出化城。
对客
作者：吴梦旸
朝代：明

举世悠悠者，都非君所从。有人相许可，垂老一从容。小雨披群竹，清霜劲老松。别无相对语，墙角远闻蛩。
己酉新春二首
作者：吴梦旸
朝代：明

自拟今春怀抱开，林扉时复扫荒苔。沙头鸥鸟休飞去，野外梅花许折来。多少误人空识字，从容留客不衔杯。题书遍问诸名胜，肯入庐山般若台。百年何负草堂灵，讵使寻常问客星。不种公田仍减产，尚无饥色喜添丁。人间安用屠龙技，方外曾携相鹤经。空手出门风雨至，也须蓑笠问樵青。
己酉新春二首·其一
作者：吴梦旸
朝代：明

自拟今春怀抱开，林扉时复扫荒苔。沙头鸥鸟休飞去，野外梅花许折来。多少误人空识字，从容留客不衔杯。题书遍问诸名胜，肯入庐山般若台。
己酉新春二首·其二
作者：吴梦旸
朝代：明

百年何负草堂灵，讵使寻常问客星。不种公田仍减产，尚无饥色喜添丁。人间安用屠龙技，方外曾携相鹤经。空手出门风雨至，也须蓑笠问樵青。
得曹能始白门书却寄
作者：吴梦旸
朝代：明

务求千古合，宁与一时乖。此语无人道，安能不尔怀。闲情陶顾渚，旧梦怯秦淮。所可遥相慰，春来风日佳。
拨闷对翁晋简义公
作者：吴梦旸
朝代：明

莫遣秋来兴，阴晴坐郁蒸。茶铛虞水竭，书帙尽尘凝。老眼何由放，诸山久不登。因之怀旧好，几个白头僧。
捕鱼词
作者：吴梦旸
朝代：明

钱唐萧萧暮潮响，雪片打船天苍莽。此时江心鱼不上，渔郎视鱼如在掌。身跃水底胜落网，手擎一尾一尺广。回身落水水几丈，俄顷出没鱼穰穰。起立船头发蔽颡，不着衣裳还打桨。
散社后示诸子兼辞酒会
作者：吴梦旸
朝代：明

苏晋长斋列饮中，留连聊与故人同。生憎情剧三眠柳，徒自身轻半死桐。细草忽随春浪碧，远山浑入夕阳空。无端觅得桃花枕，一觉悠悠答昼公。
晚泊
作者：吴梦旸
朝代：明

老屋如巢居，亦复御风雨。中有独坐人，焉知不可语。
暑夜孝若携伎饮长桥上同诸从踏月歌
作者：吴梦旸
朝代：明

明月满地寒如霜，踏歌出门气扬扬。登桥仰面天苍茫，千峰万峰挂女墙。酒星客星为低昂，老夫兴好君相当。阿浑阿咸底复狂，袒跣大叫呼索郎。长须仡仡催行觞，甘瓜碧藕压酒浆。其时妖冶谁为将，黄衫宕子青楼倡。绛纱引出差饬妆，氍毹狼籍脂泽芗。娇歌忽转《妩媚娘》，《前溪》、《采菱》音旋亡。入宫变徵吾未遑，坐来白露涂衣裳。鬓毛刁骚肌骨凉，乌栖月黑还洞房。博山烟灭灯无光，蟋蟀当户逼人床。欢乐继之慨以慷，悄然无寝夜未央，徘徊中庭何所望。
杨仲明见访有赠
作者：吴梦旸
朝代：明

材僻相将学课农，犹烦朋旧远过从。出门觅取谁家酒，隔水闻来何寺钟。往日姓名疑剑侠，近来乡曲号书佣。自夸兴到还多事，手植荒庭一老松。
洗墨清流
作者：吴梦旸
朝代：明
体裁：五言绝句

秫田酣醉日，泾渭不须论。洒墨澄波上，閒情在不言。
湖上同晋叔默孙作
作者：吴梦旸
朝代：明

心赏无过杯酒间，良朋难合复追攀。重寻往事浑如梦，好藉清谈一解颜。秋杪细听将坠叶，月斜犹傍未沉山。请看临别萧萧影，几度残钟拂署还。
甲寅新春对客作
作者：吴梦旸
朝代：明

泻尽流澌春气温，一溪新涨旧柴门。野僧同住权为寺，水鸟孤飞不出村。瓦鼎只应烹腊雪，藜床最好傍朝暾。过从总在沧江上，安有平生未吐言。
留赠老僧
作者：吴梦旸
朝代：明

闻师日静坐，烦恼静中除。燕子邻家去，僧雏别院居。岭云归复尽，山果落将疏。犹有相关事，溪头值老渔。
相逢行别朱大复比部
作者：吴梦旸
朝代：明

请君为我止，听我《相逢行》。相逢恍若昧平生，颜色可疑心事明。但云两人天所成，安能百岁无合并。眼中不觉乡国远，一日携手长安城。因之齿牙及余子，臧三无聊董大死。饶他独好蓬蒿人，复使区区入君耳。与君各抱龙门桐，朱弦九绝非不工。今君将使《大雅》作，吾亦为君扬《国风》。洋洋入人无上下，君方在朝吾在野。纵君寡合我更穷，忍向悠悠希作者。作者有如君，吾何怨幽独。即来遗我珠十斛，用之字字荒年谷。无端别掷书一行，我正悲酸不能读。直从野夫论时事，其间奚止三痛哭。野夫痛哭思上书，忧愤不知臣分疏。君谓斯言胡草草，在君言之犹患早。况乃祢生衣褐衣，眇小谁容言是非。所惜为郎不赐见，岂其遂忘巨鹿战。一论往事心胆寒，更无长策求治安。皇华漫咏日出处，鲸鲵昼夜兴狂澜。相沿犹号女主国，叛逆底须勤县官。及今所恃在天险，慎勿苟且遗三韩。斯言特地向君吐，知君矫矫存忠肝。嗟嗟壮士无由得，濒海经营汤信国。其时训诰绝岛夷，卓矣高皇先远识。乾坤全仗开辟功，亿载绵绵由帝力。近日曾颁罪己诏，俄顷河山尽增色。明朝送子去朝天，自今更始理必然。人人建白惟恐后，中有几人如子贤。世上无非子能事，不忍使子名空传。野夫高枕娱白日，何妨音响相周旋。所思在此劳梦寤，合眼已睹中兴年。梦来原识到家路，参差芳草衡门前。
礼爱师
作者：吴梦旸
朝代：明

几度寻师到，茫然空自回。所闻无一了，安用此重来。江月为心印，庭花俨手栽。尚勤诸弟子，香火影堂开。
秋草
作者：吴梦旸
朝代：明

八月幽并百草黄，还闻一曲奏清商。关河今夜皆寒色，陵寝前朝但夕阳。久客自然迷道路，后时能不畏风霜。吴儿莫说漂零易，未到边头古战场。
罢读
作者：吴梦旸
朝代：明

残书且罢读，兀坐夕阳轩。睡去入松影，醒来通鸟言。身闲衰老骨，事少暮冬村。忽作窗前雨，苍苍云气屯。
辛丑冬曹能始过客孝若斋中因遍游吴兴诸山歌以美之
作者：吴梦旸
朝代：明

君胡为兮乐吾土，临水登山吊今古。故鄣城外君回船，诗中不吊陈霸先。关中布衣呼不起，挂瓢堂中君独倚。悄然忧来不可辍，长谣短咏皆奇绝。冻云不收天雨雪，雪皎天青照颜色。其时值我不出关，今年相趁控鹤还。劝君入官官复闲，萧萧肃肃山水间。嗟嗟！古人骨已折，今人谁与友？心忆臧三梦吴九，不别茅维重携手。山水风流或在兹，一日遂为君所有。
过严寅所村居
作者：吴梦旸
朝代：明

相期殊有谓，相见且无言。不使钱刀尽，安知意气存。菰芦聊四户，灯火自孤村。最好交游绝，诸山在筚门。
过严寅所村居
作者：吴梦旸
朝代：明
体裁：五言律诗

相期殊有谓，相见且无言。不使钱刀尽，安知意气存。菰芦聊四户，灯火自孤村。最好交游绝，诸山在荜门。
过张孟育话旧
作者：吴梦旸
朝代：明

读书无遇不能休，一话穷途客自留。飒飒枯枝霜满树，微微残腊夜登楼。二三知己皆黄土，几个生徒又白头。如许老怀那遣得，到门湖水日悠悠。
过愚公虎丘寺
作者：吴梦旸
朝代：明

烹葵剥枣尽相关，坐到昏钟始下山。弟子可知皆白足，老夫焉得不苍颜。花飞日日何曾扫，柳长村村只未攀。路黑出门灯肯借，画船箫鼓几家还。
送吴翁晋之官白下
作者：吴梦旸
朝代：明

尔从舍我客东阿，京邑论交长者多。今日草深丞相宅，莫因肠断不重过。
送孙子长
作者：吴梦旸
朝代：明

国子先生较广文，高名无地不归君。长安难得官如水，只合题书寄白云。